MAMA NAK ANAK LELAKI KE ANAK PEREMPUAN? TIPS BERGUNA UNTUK BAKAL MAMA DAN PAPA

Siapa yang tak pernah berangan nak anak perempuan atau anak lelaki kan? Kalau boleh pilih, memang seronok. Memang tidak disangkal perkara ini merupakan rezeki dari Allah. Tetapi, tak salah kalau kita mencuba. Banyak tips yang boleh dicuba dan antaranya adalah dari makanan. Ikuti perkongsian ini sebagai panduan anda!
Bagaimana jantina anak ditentukan?
Ingat lagi tak subjek biologi di sekolah dulu? Sperma membawa kromosom XY dan ovum membawa kromosom XX. Apabila persenyawaan berlaku peratusan jantina lelaki dan perempuan adalah 50-50. Maka perlu diingatkan jantina bukanlah faktor genetik. Perlu juga diingatkan merancang jantina perlulah dilakukan sebelum merancang untuk hamil. Once dah berlaku persenyawaan, cara ni tak berkesan dah.

Bagaimana untuk kita menambahkan keberangkalian persenyawaan itu akan menghasilkan perempuan ialah, kita kena faham apa sifat kromosom X dan Y terlebih dahulu. X tempoh hayatnya lebih panjang tetapi pergerakan lebih perlahan, manakala Y tempoh hayatnya pendek tetapi pergerakannya adalah lebih laju. Keadaan berasid adalah lebih sesuai untuk X manakala Y lebih suka keadaan beralkali.

Tips Berguna untuk Dapat Anak Lelaki atau Perempuan
PEMAKANAN
Jika mahukan baby boy, suami perlulah lebihkan memakan makanan laut (seafood), manakala jika mahukan baby girl, suami perlulah memakan daging samada ayam atau lembu.

Kenapa suami? Kenapa bukan isteri? Kerana suami yang bawa kromosom Y yang mana menentukan boy atau girl, maka suami-suami main peranan besar kat sini. Ok, mengikut apa yang telah dilakukan sebelum ini adalah perancangan selama sebulan (bulan rancang nak hamil bermula daripada hari pertama isteri period) suami dilarang makan apa-apa jenis seafood. Sebulan memang hari-hari sumber protein yang suami ambil hanyalah ayam, daging atau telur. Sepanjang tempoh ni, si suami hanya boleh menelan air liur sahaja melihat makanan laut.
Selain tu, si suami juga kena lebih makan masam. Yang ni mencabar sikit untuk suami yang memang tak suka buah masam-masam. Isteri juga boleh membantu dengan lebihkan mengambil makanan dari sumber tenusu seperti susu, keju dan butter. Perkongsian ini lebih kepada usaha mendapatkan baby girl. So kalau nak baby boy, perlu lakukan sebaliknya; suami elak makan makanan masam, dan isteri elakkan makanan tenusu.

TEMPOH BERSAMA
Yang ni susah sikit sebab kita sendiri tak tau bila waktu subur kita kan. So ada 2 cara nak tahu waktu subur. Yang pertama mudah je, pergi farmasi beli Ovulation Test, bentuk dia lebih kurang macam pregnancy test. Cara nak guna boleh rujuk pada kotak bungkusan.

Ataupun cara ke 2, hanya boleh dipakai bagi sesiapa yg kitaran haidnya sama setiap bulan. Yang ni nak senang guna app period kita boleh tengok corak kitaran haid kita. Bagi yang kitarannya sama setiap bulan, tolakkan jumlah kitaran dengan 14, maka hari itulah waktu suburnya. Waktu subur bermakna hari ovum dilepaskan oleh ovari. Contoh (30-14), maka hari ke 16 itulah hari subur.
Ok kenapa penting nak tahu waktu subur? Tadi kan dah cerita pasal tempoh hayat X dan Y. Jika mahukan baby girl, perlu bersama 2 hari sebelum hari subur. Ini disebabkan Y yang hayatnya pendek itu akan mati sebelum ovum dibebaskan untuk bersenyawa . Yang tinggal hanya X. Maka jadilah XX (girl). Kalau nak baby boy, terbaliklah jadinya. Perlu bersama pada waktu subur. Y yang bergerak laju akan sampai terlebih dahulu kepada ovum untuk disenyawakan. Maka jadilah XY (boy).

Setakat ini, tips ini merupakan kaedah yang jelas dari segi saintifiknya. Jangan lupa, DOA senjata utama. Tak guna usaha tanpa doa. Minta sungguh-sungguh pada Allah. Semoga tips ini dapat memberi manfaat pada yang membaca.


5 Tips Mama Boleh Cuba Untuk Kembalikan Minat Membaca Anak-Anak

Sekarang ni, anak-anak sekecil dua tahun saja pun dah pandai godek-godek smartphone, iPad dan sebagainya. Kadang-kadang tu disebabkan teknologi yang semakin canggih ni juga, anak-anak jadi malas nak membaca buku. Mereka lebih memilih teknologi daripada buku fizikal.
Hmm macam mana nak terapkan minat membaca buku dalam anak-anak ye? Walaupun ibu bapa penat bekerja di siang hari, mama dan papa tetap kena cuba luangkan masa bersama anak-anak sebelum mereka tidur.

Ibu bapa hari ini menghadapi cabaran besar dalam mengembalikan minat membaca dalam diri anak-anak mereka terutama bagi mendorong mereka supaya lebih menggemari buku berbentuk ilmiah.

5 Tips Untuk Kembalikan Minat Anak-Anak Membaca Buku
1- Jadikan Amalan Harian
Tiap malam, sebelum mereka tidur, ajar anak-anak untuk membaca buku. Tak kisah lah buku apa pun. Jauhi mereka daripada alat elektronik, smartphone dan sebagainya. Mama dan papa harus duduk bersama dan baca buku dengan mereka.
Biasakan dan bacakan pada anak, buku yang sesuai setiap hari.
Bila dah jadi amalan setiap hari, anak mama sendiri yang akan ajak mama untuk baca buku bersama mereka. Selain dapat menerapkan amalan membaca, anak-anak juga akan lebih cepat tidur.
2- Kebebasan Dalam Memilih Buku
Anak-anak kita mesti ada satu buku yang menjadi kegemaran mereka bukan? Walaupun hampir setiap malam anda berdua baca buku yang sama, tapi anak kita pasti akan tetap pilih satu buku tu je. Sampai mama pun dah boleh hafal setiap perkataan dalam buku tu.
Biar je anak kita macam tu tau. Sebab buku itulah yang buatkan mereka rasa terhibur, tenang dan ingin membaca. Mungkin untuk pilihan pertama, biarkan dia sendiri pilih buku yang dia suka untuk dibaca bersama. Kalau dah masuk buku kedua atau ketiga, mama pula yang tolong pilihkan. Baru lah banyak buku boleh dihabiskan dalam masa seminggu.
3- Tempat Membaca Yang Sesuai
Ruangan kecil boleh dijadikan suduat bacaan yang menarik dan rapi.
Pilih ruang dan suasana bacaan yang sesuai. Selain bilik tidur dia sendiri, mama boleh cuba alternatif lain. Tempat membaca haruslah jauh dari ruang tamu atau ruang menonton. Cari tempat yang tenang dan senyap agar anak mama tak mudah terganggu semasa membaca nanti.
Kalau anak mama mula buat perangai sampai nak masuk bilik tidur pun susah, mama boleh cuba hasilkan satu sudut atau bilik khas untuk membaca. Hiaskan bilik tersebut dengan beberapa bantal kecil, pencahayaan yang sesuai dan sediakan buku-buku yang bakal jadi pilihan untuk dibaca malam tu.
4- Beli buku yang meningkatkan deria sentuh mereka
Selain buku-buku biasa, mama juga boleh ajar anak-anak membaca buku daripada pelbagai material lain seperti plastik, kain atau cardboard. Lagi baik kalau mama belikan buku yang dapat merangsang deria sentuh dan penglihatan mereka, seperti buku flip-flap.
Pastikan bahan-bahan bacaan senang dicapai oleh kanak-kanak pada bila-bila masa dan koleksi bahan boleh ditambah dari masa ke semasa mengikut keperluan perkembangan kanak-kanak.
5- Beri Alasan Yang Bijak Dan Kreatif
Biasalah, dah nama pun anak-anak. Pelbagai ragam dan kerenah tiap hari. Ada saja malam yang susah sangat nak ajak dia baca buku macam biasa. Nak tengok Didi & Friends saja.
Dalam keadaan macam ni, Mama harus pandai dalam memberi alasan macam mana nak ajak anak-anak masuk bilik dan membaca bersama. Tak perlu marah-marah dan paksa mereka. Hanya gunakan sedikit kreativiti dalam alasan mama. Contohnya:
“Sekarang ni pun waktu tidur Didi tau. Didi pun dah nak tidur. Esok siang Didi bangun, kita sambung tengok Didi ye.“
Mama dan ayah dekat luar sana boleh cuba tips-tips ni untuk terapkan nilai membaca buku dalam anak-anak ye. Kalau mereka dah terbiasa dengan alat elektronik, jangan terus completely paksa mereka untuk tidak menggunakan gadjet-gadjet tersebut. Cuba tetapkan tempoh masa yang sesuai untuk mereka menggunakan gadjet atau menonton televisyen.
Biarkan mereka terbiasa sejak kecil. Bak kata pepatah, melentur buluh biarlah dari rebungnya.
Sumber: thezuriat
BACA JUGA RASA SAYANG – BUKU LAGU RAKYAT KANAK-KANAK TEKAN-BUTANG BERBAHASA MALAYSIA PERTAMA DI NEGARA
Membaca itu satu proses yang panjang. Ia sangat kompleks dan tak datang secara natural. Anak mama perlukan rangsangan dan bantuan untuk mula balik minat membaca ni. Jangan tunggu anak dah meningkat remaja barulah nak sekat anak-anak berkepit dengan gajet. Imbangilah mereka dengan menyelitkan amalan membaca buku sedari kecil sebab buku kan lebih baik berbanding gajet?


Rancang Kewangan Supaya Tak Perlu Ikat Perut Di Akhir Bulan!

Bila dah kahwin dengan pasangan impian, macam-macam kita pasang angan-angan kan? Nak beli baju tu, nak beli jam ni. Yalah, mesti dua-dua mahukan pasangan bahagia kan? Tapi, mama pernah terfikir tak macam mana nak rancang kewangan bila dah berkeluarga ni? Especially kalau dah ada anak.
Buat pengetahuan mama, bijak merancang dan uruskan kewangan adalah unsur penting dalam membentuk keluarga sejahtera dan stabil. Memang wang bukan segala-galanya tapi kalau nak hidup, wang ni kena ada tau! Perancangan dan pengurusan kewangan keluarga membabitkan perbelanjaan, perlindungan daripada risiko, simpanan dan pelaburan.

Kehidupan selepas kahwin banyak perlu dititikberatkan terutamanya adalah dari segi perbelanjaan untuk rumah tangga.

Kadang-kadang, sedar tak sedar sebenarnya mama sedang hadapi masalah kewangan. Antara petunjuk keluarga hadapi masalah kewangan adalah :
Hutang keliling pinggangBil tertunggakAmbil pinjaman baru untuk bayar hutang lamaBergantung kepada pendapatan tambahanGuna kad kredit untuk penuhi keperluan hidupGuna simpanan untuk keperluan harian
Pernah alami tak situasi macam ni? Semua yang tersenarai dalam list ni bukan bermaksud keluarga mama berpendapatan rendah tapi ia menunjukkan yang kewangan keluarga sebenarnya tak diuruskan dengan cekap!
Tetapkan matlamat perbelanjaan untuk jangka masa pendek dan panjang dalam perancangan kewangan.
Kalau tak tahu macam mana nak uruskan duit yang banyak dalam bank tu, tak apa. Mama Siti akan kongsikan macam mana nak rancang kewangan keluarga dengan bijak supaya tak ada la time akhir bulan saja dah kena ikat perut, makan nasi bujang  saja. Tak syokla macam tu kan?
Tips Rancang Kewangan Dengan Bijak
1. Catat Perbelanjaan Setiap Hari
Mama dan papa boleh cuba buat dalam jangka masa sebulan dulu. Berpandukan rekod ni, keluarga boleh rancang perbelanjaan dengan lebih realistik. Kalau terlebih belanja, usaha untuk berjimat cermat. Jangan ikutkan nafsu sangat. Ada sesetengah tu pakai konsep, alang-alang dah terlebih belanja, belanja sajalah semua duit ni.
Tak boleh macam tu ye. Salah konsep tu. Mama kena ingat, berjimat cermat adalah langkah pertama ke arah mengumpul kekayaan!
2. Buat Tabung Pecahan Keperluan
Bila dah tahu jumlah pendapatan masing-masing, kena pandai agihkan perbelanjaan bulanan ikut keutamaan. Inagt, utamakan keperluan yang penting seperti barang dapur, belanja makan, belanja utiliti, ansuran kereta, rumah dan sebagainya.
Suami isteri perlu tahu kedudukan kewangan masing-masing sebelum berbelanja.

Mama jangan lupa dengan tabung kecemasan! Malang itu tak berbau. Bila-bila masa saja, mama mungkin terdesak untuk gunakan sejumlah duit. Jadi dengan adanya tabung kecemasan, mama boleh bersiap sedia untuk hadapi segala kemungkinan yang mendatang.
Berapa yang perlu disimpan dalam tabung kecemasan ni? Sebaiknya, mama dan papa perlu ada wang sebanyak 6 bulan gaji.
3. Menyimpan & Melabur
Bila dapat gaji saja, simpan sebahagian daripada wang tu. Paling minimum adalah 10% dari gaji. Kalau dapat simpan 50% gaji, lebih bagus dan sangat digalakkan.
Biasanya kita mesti berbelanja dulu, lebihan tu baru dijadikan simpanan. Tapi mama mesti konsisten dalam menyimpan wang. Kalau bulan ni simpan RM200, bulan depan jangan pula terkurang jumlahnya. Tak capai matlamat menyimpan tu namanya.
Bila dah simpan banyak wang, mama boleh start melabur di instrumen pelaburan yang dijamin selamat. Antaranya ialah Unit Amanah Islamik, hartanah, pelaburan emas, ASB Financing, AHB dan sebagainya.
4. Kad Kredit Satu Cukup!
Mama mengumpul hutang setiap kali menggunakan kad kredit.
Seronok saja bila tengok ada sesetengah orang mempunyai sampai 3-4 kad kredit. Nak beli apa-apa swipe kad tu, swipe kad ni. Seronok memang seronok tapi semua ni HUTANG! Bila kita cakap pasal hutang ni, tak ada yang seronok.
Pakai satu kad kredit saja untuk beli barang dapur, isi minyak dan sebagainya. Sebab tanpa pengurusan kewangan yang bijak, mama akan automatik overspend!
5. Bincang Dengan Pasangan
Ini paling penting. Sebab dengan berbincang inilah mama dan papa dapat pastikan sama ada dua-dua ikut pelan perancangan ke tak dan juga pastikan bahawa perbelanjaan rumah tak berat sebelah. Berbincang n bukan saja dapat tolong mama tetapkan kedudukan kewangan keluarga, tapi dapat eratkan hubungan suami isteri sebagai satu pasukan .
Komunikasi yang terjalin dalam mesyuarat dapat bina kepercayaan suami isteri dan tolong masing-masing agar berhenti risau tentang wang .
Apa-apa pun, mama memang kena utamakan keperluan dulu barulah kehendak.
Kita pun tak tahu apa yang bakal terjadi di masa depan kan? Jadi, mulakan rancangan kewangan dengan baik. Kalau suami isteri baru nak belajar tentang pengurusan kewangan, tak apa. At least belajar, ia lebih baik daripada leka kan? Bila suami isteri bijak kewangan dan pelaburan, bolehlah rancang masa depan dengan lebih teratur.
Sumber: pesonapengantin
BACA JUGA KOS PENDIDIKAN ANAK ANDA SEMAKIN MAHAL. MENABUNGLAH SEKARANG MAMA!
Pesanan Mama Siti:
 Jangan pentingkan gaya hidup mewah kalau tak berkemampuan. Ia akan beri kesan negatif pada mama dan juga pasangan untuk jangka panjang. Bak kata pepatah, “ukurlah baju di badan sendiri” ketika berbelanja. Bila dapat urus kewangan dengan bijak, mama bukan saja stabilkan ekonomi keluarga malah jaga keharmonian suami isteri!


BAGAIMANA NAK MEMILIH SABUN BADAN YANG SESUAI DAN SELAMAT UNTUK ANAK-ANAK & SEISI KELUARGA?

Dengan lambakan produk pembersihan badan yang ada pada hari ini membuatkan kita sukar untuk membuat pilihan. Sebagai ibu, pasti kita akan pilih yang terbaik untuk suami dan anak-anak. Selain pembersih badan yang wangi, faktor bahan-bahan yang digunakan juga penting. Dengan Sabun Mandi Betadine® Natural Defense, anda kini tak perlu rungsing lagi untuk memilih pembersih badan yang sesuai untuk anda, si manja dan seisi keluarga.
Jom beralih kepada Sabun Mandi Betadine® Natural Defense!

Betadine®  merupakan jenama yang menjadi pilihan ibu bapa sejak lebih 60 tahun lagi. Kini mereka kembali dengan rangkaian produk terbaru iaitu Sabun Mandi Betadine® Natural Defense – mencapai tahap kebersihan diri anda tanpa kompromi.
Betadine® sangat teliti dalam setiap pembuatan produk mereka. Jadi mereka hanya menggunakan bahan-bahan yang terbaik, berkualiti dan tidak membahayakan untuk pengguna, terutamanya kanak-kanak. Tambahan pula, Sabun Mandi Betadine® Natural Defense sangat sesuai untuk digunakan seisi keluarga – daripada anak-anak berumur 2 tahun hingga lah yang dewasa.
Hanya menggunakan bahan-bahan Semula Jadi
Sabun Mandi Betadine® Natural Defense hanya menggunakan bahan-bahan dari sumber semula jadi yang diformulasi khas untuk semua jenis kulit. Terdapat tiga jenis variasi yang sesuai dengan pilihan anda – madu Manuka, Tea Tree oil dan penggunaan ekstrak buah delima.
Tiga bahan utama ini diformulasi untuk membersih, menyegar dan mampu membunuh kuman sehingga 99.99% agar kulit anak anda sentiasa sihat. Nak tau apa lagi khasiat bahan-bahan yang ada dalam Sabun Mandi Betadine® Natural Defense ni?

Madu Manuka bersifat antibakteria yang dapat membantu dalam penyembuhan, dan juga melembapkan kulit.

Ekstrak buah delima pula  tinggi dalam anti-oksidan untuk kesegaran, mengurangkan penuaan dan membunuh bakteria yang ada pada kulit.

Tea Tree oil sangat bagus untuk kulit dan sering menjadi bahan utama dalam penjagaan kecantikan harian kita. Dalam Sabun Mandi Betadine® Natural Defense, Tea Tree oil bertindak sebagai bahan antiseptik yang dapat melindungi kulit anak anda.

Kalau kita seisi keluarga sering menggunakan produk daripada bahan semula jadi, kulit kita pasti akan lebih sihat dalam jangka masa yang panjang.
BEBAS daripada Bahan Kimia yang berbahaya

Lagi satu yang bestnya pasal Sabun Mandi Betadine® Natural Defense ni, ia TIDAK mengandungi 8 bahan kimia yang berbahaya kepada kulit iaitu – Sodium Lauryl Sulfate (SLS), Triclosan, Paraben, Formaldehyde, Methylisothiazolinone (MIT), Dioxane, Butylated Hydroxytoluene (BHT) & Triclocarbon.
Bahan-bahan kimia ini kebanyakannya bersifat menghakis, dan boleh menyebabkan keradangan dan iritasi pada kulit. Malah MIT, Triclosan dan Triclocarbon merupakan antara bahan-bahan terlarang atau diharamkan untuk digunakan dalam produk kosmetik. Kulit anak-anak kan sangat lah halus dan lembut. Sebab itu ibu bapa perlu elak daripada menggunakan produk yang mengandungi bahan-bahan terlarang ini.
Diuji secara dermatologi, bebas sabun & mengimbangi pH badan
Di samping itu, produk Betadine® ini telah diuji secara dermatologi oleh pakar kulit, bebas sabun dan membantu dalam mengimbangi pH kulit badan. Eh, penting ke nilai pH dalam sabun badan? Kandungan pH yang normal iaitu antara nilai 4-5 dalam sabun badan dapat bertindak sebagai pelindung daripada bakteria, iritasi dan pencemaran.
Iritasi pada badan mudah terjadi jika kita menggunakan sabun badan yang tinggi kandungan pH. Nanti kulit mudah kemerahan, gatal-gatal dan juga kekeringan kerana kelembapan kulit berkurangan.
Dengan penggunaan Sabun Mandi Betadine® Natural Defense yang kerap, ia terbukti dapat membunuh kuman-kuman degil namun lembut dalam memelihara dan melindungi kulit anak-anak anda.

Rangkaian Produk Betadine® Natural Defense yang lain
Selain Sabun Mandi, rangkaian Betadine® Natural Defense juga boleh didapati dalam bentuk Sabun Tangan dan Pembersih Tangan Betadine® Natural Defense. Menggunakan bahan-bahan yang sama seperti rangkaian Sabun Mandi Betadine® Natural Defense, kedua-dua produk antibakteria ini dijamin dapat membunuh sehingga 99.99% kuman disamping memelihara kebersihan kulit tangan anda setiap hari.

Kulit lebih lembap, cantik & sihat dengan Aloe Vera organik & Vitamin E
Produk rangkaian Betadine® Natural Defense juga diperkaya dengan dua bahan PREMIUM yang sememangnya sangat baik untuk kulit iaitu, Aloe Vera organik dan Vitamin E. Gabungan dua bahan ini dapat membantu mengekalkan kelembapan kulit, menganjalkan dan melembutkan kulit anak anda.
Dapatkan rangkaian Betadine® Natural Defense untuk anda dan seisi keluarga di Watsons, Jaya Grocer, dan farmasi berdekatan hari ini untuk kulit yang lebih cantik dan sihat!
 Website: Betadine® Natural Defense
Facebook: Facebook Betadine® Malaysia


BAGAIMANA IBU BAPA BOLEH MEMBANTU ANAK-ANAK KEHILANGAN YANG TERSAYANG?

Kehilangan bukanlah perkara mudah. Telefon bimbit hilang pun kita dah rasa tak tentu arah, sedih dan sebagainya. Inikan pula kalau kita kehilangan nyawa mereka yang tersayang. Memang sukar untuk diterima, tapi semua orang akan lalui keadaan ini.
Bagaimana nak membantu anak-anak menghadapi kehilangan?
Sebagai ibu bapa, mungkin kita lebih memahami dan lebih baik dalam mengatasi hari-hari mendatang tanpa dia yang kita sayang, tapi macam mana dengan anak kita?
Contohnya, salah seorang daripada anak kita ditakdirkan meninggal dunia. Betul, kita pun terasa sedihnya. Tapi jangan lupa, anak-anak yang masih hidup turut merasa kehilangan tu.
1. Prihatin dengan sikap anak.

Selalu anak kita ceria je, bersemangat nak bermain dan bercerita itu ini. Tapi setelah kehilangan salah sorang adik-beradik, dia dah lain dan tak seperti biasa.
Apa yang kita boleh lakukan ialah luangkan lebih banyak masa dengan mereka. Kalau mereka ada menanyakan tentang adik-beradik yang telah tiada itu, tak salah pun untuk anda terangkan apa yang telah berlaku.
Gunakan bahasa yang mudah dengan intonasi yang betul. Jangan pula anda gunakan perumpamaan yang tak sepatutnya hanya kerana anak anda masih kecil. Berterus terang dan beri penjelasan yang benar adalah lebih baik.
2. Dengar luahan hati mereka.

Mana abang? Dah lama adik tak nampak abang. Adik rindu.

Susah sebenarnya untuk dengar luahan hati anak kita. Memang budak-budak selalu straight to the point mengenai sesuatu perkara, tapi ada masa mereka tak tahu macam mana nak luahkan perasaan sendiri.

Kalau perlu, mintak dia lukiskan apa yang dia tengah rasa. Mungkin dengan melukis atau melakar, anak kita akan rasa lega dan lebih tenang.
Macam kita lah, kalau sedih kita akan luahkan dalam pelbagai cara. Mungkin hal itu akan berlarutan, tapi kita akan rasa better kan?
3. Tak perlu sembunyikan rasa sedih.
Walaupun anda cuba untuk tenangkan anak anda, tak bermakna anda sendiri perlu berlakon yang anda ‘Okay’. Tak salah pun kalau anda turut luahkan apa yang anda rasa, tapi haruslah berpada-pada.

Anak kita juga akan lebih memahami yang kehilangan sebenarnya satu perasaan yang kompleks – sedih, marah, kecewa dan sebagainya. It is always okay to share and say it out loud.
Apa-apa pun, sentiasa percaya bahawa setiap kehilangan bakal digantikan dengan sesuatu yang lebih baik. Hanya yakin dengan ujian dan rezeki yang dikurniakan Yang Maha Esa.


KESALAHAN DALAM MEMBERI NAMA ANAK YANG IBU BAPA SELALU BUAT

Kecoh bila ada sepasang suami isteri di Sungai Petani ini telah namakan anak-anak mereka dengan nama buah. Seorang nama Muhammad Dhury Yan, yang berumur 6 tahun, seorang lagi nama Nur Rambutt’an, 1 tahun.
Viral di media sosial dua-beradik yang mempunyai nama yang cukup unik dan lain dari yang lain. Mereka yang mempunyai nama yang seakan-akan buah-buahan tempatan mendapat perhatian netizen.

Wow. Nama buah pun boleh jadi nama anak eh sekarang ni?

Netizen pula ada yang mengecam ibu bapa budak-budak ni sebab ala kesiannya la nama pelik. Cuba la bayang nanti budak-budak ni besar, tak ke ada budak-budak lain ejek? Ada pernah fikir ke?
Memanglah ibu bapanya okay je sebab bukan mereka yang ada nama pelik. Anak-anak ni yang kena hidup dengan nama tu sampai akhir hayat kot? Hari-hari kena kutuk dekat sekolah nanti tak ke “depressed” budak tu? Alahai.
Nama ni dapat dari orang-orang lama, depa orang baik-baik, ada pertalian keluarga juga, macam pangkat tok-tok, jadi kami ikut sahaja,
kata Abi Amin Mahayadin, 40, bapa kepada Dhury Yan dan Rambutt’an.
Tahulah nak ikut pendapat tok-tok, tapi boleh ke tak kalau berfikir lebih sikit? Tak mintak lebih pun, fikir masa depan budak-budak ni je.

Anak-anak tu ada hak untuk dapatkan nama yang elok, yang bermakna.
Menurut Islam, kekeliruan masyarakat dan kelalaian Ulama’ adalah di antara faktor mengapa berlakunya kesalahan dan kecuaian (bertentangan dengan kehendak syariat) dalam memberi nama kepada anak-anak yang baru lahir.
Adalah amat menyedihkan perkara ini tidak begitu dipedulikan seolah-olah kesalahan tersebut tidak begitu penting walhal Nabi s.a.w. amat menitikberatkan hal ini dengan mengubah nama sahabat-sahabat yang tidak elok atau tidak sesuai.
Islam juga melarang ibubapa untuk memberi nama anak dengan nama-nama yang langsung tiada makna!
Dhury Yan dan Rambutt’an ni agak-agak ada makna ke tak? Saya bukanlah nak mengecam hak ibubapa ni untuk bagi nama anak-anak mereka tapi saya rasa ibubapa ni sangat la pentingkan diri sendiri. Sebab nak ikut sangat orang lama tu, anak-anak yang kena tanggung malu. Saya berani jamin yang bila budak-budak ni dah besar nanti dah masuk sekolah, mereka memang akan kena ejek. Alah, nama normal pun kena kutuk apatah lagi nama pelik macam mana.
Pesanan buat ibu bapa.
Lepas ni, kalau nak bagi nama anak yang fancy pun silalah berfikir dulu. Elok ke nama anak aku ni? Takpe ke bagi nama anak aku macam ni? Tak kena ejek ke dekat sekolah nanti?
JANGAN JADI SELFISH BOLEH KE TAK?


JAHITAN BERSALIN PASTI CEPAT SEMBUH DENGAN 7 ASAS PENJAGAAN INI

Selain berpantang, jahitan akibat guntingan ketika bersalin juga harus dijaga dengan baik. Ibu-ibu yang bersalin normal kebiasaannya akan melalui proses episiotomi, iaitu guntingan yang dibuat pada bahagian perineum. Kemudian bahagian itu akan dijahit bergantung kepada berapa besar guntingan yang dibuat.Kadang-kadang baru je berapa hari bersalin, dah mula rasa sakit, berdenyut-denyut.
Aduh, macam mana ni? Sakit… 🙁
Doktor yang merawat anda pasti dah beri tips-tips penjagaan tempat jahitan tu kan. Selain daripada tips yang diberikan doktor, anda juga boleh cuba tips yang dikongsikan jururawat terlatih, Noor Shafinah ini.
7 Tips Asas Penjagaan Jahitan Bersalin
1.  Baring ketika hendak cuci luka.
Jururawat ini sarankan untuk ibu-ibu lap dengan kering tempat jahitan menggunakan tisu ataupun tuala lembut. Kemudian, baring dan anginkan luka selama lebih kurang 5 minit sebelum anda sapu ubat kuning.
Bila dah sapu ubat kuning, anginkan lagi kawasan itu selama 5 minit untuk pastikan ubat itu meresap ke tempat jahitan. Anda juga boleh gunakan kipas kecik atau pengering rambut untuk keringkan tempat jahitan. Cuma agak bising la kalau anda gunakan pengering rambut.
2. Sediakan ‘spray bottle’ untuk ubat kuning.

Lagi mudah dan senang untuk digunakan. Tak payah susah susah nak sapu kalau anda menggunakan spray bottle. Isi ubat kuning dalam botol tersebut, dan kemudian semburkan je dekat tempat jahitan. Sembur banyak kali supaya bahagian lipatan jahitan pun kena.
Jika anda guna kapas, tekapkan perlahan-lahan dan pastikan ubat itu kena dekat kawasan yang jahitan.
Untuk pengetahuan anda, ubat kuning kalau habis boleh dapatkan di Klinik Kesihatan tau.
3. Boleh bersenam, tapi kurangkan berjalan.
Untuk mengelakkan jahitan terbuka dan luka, anda boleh kurangkan berjalan. Kalau berjalan pun, anda disarankan untuk kepit betul-betul agar daging bercantum elok.
Anda juga boleh cuba senaman untuk ibu lepas bersalin, iaitu senaman kegel. Ianya baik untuk peredaran darah ke tempat luka. Jadi, luka bersalin akan cepat sembuh. Tambahan pula, senaman kegel ni dapat mengembalikan keadaan vagina kita dalam keadaan asal.

4. Tukar tuala wanita dengan kerap.
Tuala wanita yang anda gunakan tu pun harus ditukar setiap 2-4 jam. Elakkan tunggu sehingga 5-6 jam sekali baru tukar . Takut nanti cepat melecet dan kuman cepat merebak.
5. Tingkatkan pengambilan Vitamin C dan Zinc.

Lebih banyak Vitamin C, lebih cepat  sembuh luka jahitan tersebut. Anda boleh dapatkan di farmasi atau banyakkan pengambilan buah oren yang asli. Luka pasti akan cepat kering dan sembuh.
6. Penggunaan air garam atau Sitz Bath.
Masukkan air garam dalam botol penyembur dan sembur dekat kawasan jahitan selepas buang air. Buat sekurang-kurangnya sekali sehari.
Sitz Bath juga sangat baik untuk anda. Berendam dalam air garam yang suam, dapat membantu memberi kelegaan dan keselesaan pada tubuh serta bekas jahitan.
7. Minum air banyak untuk mengelakkan sembelit.

Jaga pemakanan dan minuman anda. Minum air yang cukup, makan buah dan sayuran hijau untuk mengelakkan sembelit. Kalsium juga boleh mengelakkann sembeli. Minum susu atau Osteomatrix kalsium. Jangan terlalu teran ye masa tengah membuang. Takut terbuka jahitan nanti.
Segera berjumpa doktor sekiranya anda mengalami simptom di bawah ini!

Rasa sakit yang berpanjangan pada jahitan.

Kemerahan atau bengkak dibahagian yang dijahit.

Demam panas

Keluar darah beku

Lendiran atau nanah yang berbau dibahagian yang dijahit.

Tak dapat membuang air besar selepas empat hari.

Jadi ibu-ibu yang baru bersalin, sila jaga kesihatan anda sebaik mungkin untuk mengelakkan masalah kesihatan yang lain.


5 PERKARA YANG BOLEH MAMA LAKUKAN UNTUK TINGKATKAN MEMORI SI MANJA

Semua ibu bapa mahukan si manja mereka mencapai perkembangan otak yang maksima. Maka, ia adalah penting untuk ibu bapa tahu bagaimanakah mereka boleh membantu mengasah potensi minda si manja. Ibu bapa memain peranan yang amat penting dalam perkembangan minda si manja. Oleh itu, ibu bapa haruslah sentiasa menggalakkan aktiviti yang positif untuk merangsang minda si manja. Tahukah anda, pada lima tahun terawal dalam usia si manja, perkembangan otak mereka digunakan sehingga hampir 90%. Dan dalam jangka masa pendek ini, sel-sel dalam otak mereka akan berhubung dalam kadar 700 hingga 1000 per saat. Oleh kerana itu, ia adalah penting untuk ibu bapa memaksimumkan pembelajaran si manja. Ini adalah antara idea-idea yang ibu bapa boleh amalkan untuk mengalakkan pembelajaran dan memupuk minda si manja.
KERAP BERBUAL DENGAN SI MANJA

Ibu bapa yang kerap berbual dengan si manja terutama sekali yang melibatkan komunikasi dua hala mengenai sesuatu topik atau apa yang ada di sekeliling boleh membantu hubungkan sel-sel otak si manja. Perbualan harian ini akan memberikan kesan positif dari segi pemikiran mereka.

Minta pendapat si manja. Ibu bapa boleh meminta pendapat si manja dalam situasi yang sesuai untuk mereka. Ini boleh memupuk pemikiran kritikal si manja dan memberi peluang untuk berkomunikasi secara spontan mengenai pilihan dan pandangan si manja.
Mengalakkan si manja untuk membantu di dapur. Apabila si manja menolong di dapur, ia akan memberi peluang untuk ibu bapa untuk mengajar si manja mengira, membersih, menggaul, mengenali jenis barang masakan di dapur dan banyak lagi! Walaupun aktiviti ini akan memakan masa, ia adalah aktiviti yang menarik untuk si manja. Ia juga boleh membantu dalam mengeratkan hubungan si manja dengan ibu bapa.

BERMAIN BERSAMA

Galakkan aktiviti yang mempunyai unsur kreatif bagi membantu dalam perkembangan minda si manja agar mereka boleh memikir dan berimaginasi secara luas. Antara idea-idea mainan yang sesuai mengikut umur si manja:

Dari umur 2 hingga 4 tahun, si manja boleh didedahkan untuk bersosial dan bergaul dengan rakan sebaya yang lain. Ibu bapa patut membawa mereka ke taman dan biarkan mereka bergaul semasa bermain.
Dari umur 4 dan ke atas, permainan lego dan blok merupakan antara permainan yang sesuai bagi si manja. Permainan lego dan blok boleh membantu dalam membentuk koordinasi mata dan tangan, serta skil motor si manja, selain dari memupuk kreativiti dan kemahiran menyelesaikan masalah.

SESI MEWARNA & MELUKIS

Aktiviti mewarna dan melukis adalah bagus untuk mengalakkan daya imaginasi si manja kerana ia memberi peluang kepada mereka untuk meluahkan apa yang ada dalam pemikiran mereka. Aktiviti ini juga boleh menolong dalam mengukuhkan keyakinan diri si manja dan mengukukan daya ingatan.

Lukis apa sahaja objek. Mulakan dengan yang mudah contohnya bentuk asas seperti bulatan, segi tiga dan segi empat. Kemudian boleh teruskan kepada objek yang lebih kompleks seperti haiwan dan buah-buahan.
Aktiviti mengenal warna sangat bagus diperkenalkan kepada si manja dari peringkat awal untuk tingkatkan memori mereka. Aktiviti ini juga mudah dilakukan, boleh gunakan mainan atau apa sahaja objek berwarna yang ada disekeliling. Ibu bapa boleh juga perkenalkan si manja dengan warna air, berus dan kertas. Aktiviti ini dapat meningkatkan kreativiti sekaligus meningkatkan memori si manja. Si manja dapat mengingati warna disekitarnya dengan baik. Contohnya warna bunga adalah merah, warna awan adalah biru, warna daun adalah hijau atau warna matahari adalah jingga.

BERMAIN ALAT MUZIK & MENYANYI

Kajian membuktikan bahawa muzik boleh membantu dalam perkembangan bahasa, bunyi, keupayaan matematik dan kadang-kala ia boleh juga meningkatkan keupayaan intelektual si manja. Pembelajaran muzik adalah berguna untuk masa depan si manja kerana ia memupuk kemahiran menulis, membaca, dan perbahasan. Ini mungkin boleh dikaitkan dengan bagaimana cara ibu bapa pada masa ini menggunakan muzik sebagai alat pembelajaran. Contohnya, ibu bapa sering menggunakan nyanyian ABC sebagai cara si manja mereka belajar mengenali huruf. Begitu juga penggunaan alat muzik. Si manja sudah di ajar untuk mengingati segala jenis not muzik untuk mendapatkan alunan muzik yang merdu dan betul.
AKTIVITI MENGGUNAKAN BUKU

Ia adalah amat penting untuk ibu bapa menggalakkan si manja untuk membaca dari kecil lagi. Tabiat membaca bersama si manja boleh membantu si manja mengenal perkataan, bunyi, dan lenggok bahasa. Membaca juga boleh meningkatkan daya imaginasi si manja.

Rak buku yang berwarna-warni boleh mempengaruhi si manja supaya rajin membaca.
Ibu bapa boleh menggunakan boneka tangan sebagai watak-watak dalam cerita. Ini boleh membuat waktu bercerita lebih interaktif dan menarik.
Membaca bersama si manja sebelum tidur boleh membantu si manja belajar tata bahasa dan perkataan baru.
Melihat gambar. Tidak kira usia si manja, melihat gambar boleh membantu menguatkan daya ingatan. Gambar juga membolehkan ibu bapa mengajar si manja menyebut perkataan-perkataan penting.
Hasilkan buku skrap. Buku skrap juga boleh digunakan untuk catatan memori bersama si manja. Gunting dan tampal gambar-gambar binatang untuk dijadikan buku skrap. Boleh gunakan gambar yang diambil ketika melawat zoo, menggunting gambar dari surat khabar, majalah atau buku lama untuk hasilkan buku begini.

…………………………………………………………………………………………………………………………………………………………….
SYURGA PERKEMBANGAN MINDA SI MANJA HANYA DI BOOKXCESS, CYBERJAYA

Ibu bapa kini boleh mengunjungi BookXcess, di mana mereka boleh memperolehi pelbagai buku menarik yang boleh membantu perkembangan minda si manja. BookXcess adalah pemilik rangkaian kedai buku yang menjual buku pada harga diskaun sebanyak 50% – 80%.  Jadi, Ibu bapa boleh mengunjungi BookXcess Tamarind Square pada bila-bila masa. rangkaian buku fiksyen, bukan-fiksyen, buku masakan, buku kanak-kanak, biografi, dan banyak lagi.

Pencinta buku boleh mendapati pelbagai jenis judul menarik di BookXcess Tamarind Square, yang terdiri daripada seni dan rekaan, kesusasteraan, fiksyen, bukan fiksyen, remaja, buku kanak-kanak dan banyak lagi judul buku istimewa yang lain. BookXcess juga ada menyediakan pelbagai seleksi judul terkenal dan bahan bacaan alternatif yang sukar ditemui di kedai buku yang lain.
Pelbagai Aktiviti Disediakan Untuk Kanak-Kanak

Selain itu, pengunjung boleh juga menyertai pelbagai aktiviti yang diaturkan oleh pihak BookXcess untuk semua peringkat umur. Antara aktiviti-aktiviti yang akan dianjurkan adalah pertandingan bercerita, pertandingan mewarna, kelas seni dan kraf, dan juga pelbagai bengkel untuk si manja dan orang dewasa. Selain itu, BookXcess juga menyediakan ruang umum untuk pelanggan membuat kerja atau membaca, serta WiFi percuma, kafe dan ruangan untuk mengadakan aktiviti seperti kelas seni dan kraf serta pertandingan mewarna.
Landskap Indah & Selesa

Kedudukan BookXcess  yang jauh dari kesibukan kota, menjadi kunjungan ramai pelanggan kerana harga buku yang lebih murah akan menjadi faktor penarik pencinta buku untuk mengunjunginya malah bukan sahaja dari Lembah Klang tetapi juga penduduk di Selangor, Negeri Sembilan dan Melaka. Dikelilingi dengan keindahan lanskap hijau, BookXcess Tamarind Square merupakan salah satu cawangan kedai buku BookXcess yang mempunyai mutu dan estetik yang paling menyerlah setakat ini. Peminat fotografi dan pengguna Instagram pasti teruja melihat begitu banyak sudut menarik yang sesuai untuk rakaman video dan mengambil gambar bersama buku-buku yang dibeli. BookXcess yang mula dibuka di Amcorp Mall pada tahun 2006 kini sudah mempunyai tujuh cawangan, antaranya di beberapa pusat beli-belah seperti Starling Mall di Damansara, Fahrenheit 88 di Bukit Bintang dan 1Utama di Petaling Jaya.
Promosi Istimewa!

BookXcess menawarkan lebih 500,000 buah buku yang dijual dengan harga 50% hingga 80% lebih murah dari harga pasaran. Sempena dengan pelancaran cawangan baru ini, BookXcess memberi peluang kepada pelanggan bertuah untuk menyertai pertandingan mengisi seberapa banyak buku percuma yang mampu ke dalam bakul selama 3 minit. Untuk penyertaan, pelanggan perlu membelanja sekurang-kurangnya RM50 di mana-mana kedai buku BookXcess dari 4 Jun sehingga 22 Julai 2018 untuk menyertai cabutan bertuah. Empat belas pemenang bertuah akan dipilih untuk menyertai pertandingan tersebut di BookXcess Tamarind Square di hujung bulan Julai 2018.

Hubungi Kami:

BookXcess Tamarind Square.
L3M-04, Tamarind Square, Persiaran Multimedia, Cyber 10, 63000 Cyberjaya.
Telefon: 03-2726 2438
Untuk mendapatkan berita terkini mengenai BookXcess, pelanggan boleh melayari:
Website: http://www.bookxcess.com/
Facebook: https://www.facebook.com/BookXcess/
Instagram: @bookxcess


BANTU BAYI ANDA BELAJAR MENIARAP UNTUK PERKEMBANGAN FIZIKAL

“Eh, pandainya anak mama nak pusing badan. Dah nak meniarap ke? Cepatnya dia membesar”
Perasan tak tingkah laku bayi anda yang masih kecil tetapi sudah bijak hendak cuba memusingkan badannya. Ketika usianya baru masuk tiga bulan, ada bayi yang mula berusaha untuk belajar meniarap. Hebatnya kuasa Allah kerana seorang bayi yang normal itu dengan sendirinya mempunyai keinginan untuk belajar kemahiran dirinya.
Meniarap adalah perkembangan kognitif awal seorang bayi selepas dia cukup kuat untuk mengawal pergerakan kepalanya. Selain atas usaha sendiri, papa dan mama juga boleh membantu bayi untuk mahir meniarap.
Anda boleh tolong meniarapkan bayi di atas perutnya, bayi mungkin boleh menaikkan kepala dan bahunya menggunakan lengan. Tekan tubi mini ini membantu bayi menguatkan otot-otot yang diperlukan untuk bergolek. Si kecil akan memusing dari posisi baring meniarap kepada terlentang.
Ada sesetengah bayi akan rasa teruja dengan kebolehan barunya. Jadi anda boleh melatihnya dengan meletakkan dia dalam posisi meniarap untuk satu atau dua minit pada satu-satu masa.
Tetapi ada juga bayi yang akan menangis bila meniarap, jangan paksa bayi anda. Cuba duduk di lantai bersama-samanya dan tunjukkan mainan kegemaran bayi jauh daripadanya. Cuba tarik perhatian si manja dengan menunjuk-nunjukkan mainan tersebut. Dia pasti merasa geram dan cuba untuk meniarap.

BILA BAYI MULA MENIARAP?
Kebolehan untuk bayi meniarap bergantung kepada kebolehan seorang individu. Ada bayi yang boleh meniarap seawal usia tiga bulan.
Tetapi kebanyakan bayi mengambil masa yang lebih lama kerana untuk meniarap ia memerlukan kekuatan otot leher dan lengan.
Tanpa kekuatan otot ini agak sukar untuk bayi kita memusing tubuhnya dari posisi terlentang kepada posisi meniarap. Ini hanya boleh dilakukan apabila mereka mencapai usia lima atau enam bulan.
MENIARAP ADALAH DETIK PENTING DALAM PERKEMBANGAN BAYI
Salah satu tanda bayi kita menjalani perkembangan fizikal yang mengikut umurnya, ialah apabila bayi kita mampu untuk meniarap.
Meniarap adalah waktu peralihan di mana seorang bayi telah dapat mengawal pergerakan kepala dan sejurus sebelum mempelajari kaedah duduk tanpa bantuan, kebanyakan bayi belajar cara meniarap. Bayi yang sudah mahir meniarap boleh memusing dari posisi terlentang, kemudian ke posisi meniarap semula, seolah-olah berguling-guling.

Ini juga merupakan salah satu cara yang membolehkan bayi kita bergerak dari suatu tempat ke tempat yang lain. Ia selalunya didorong oleh keinginan untuk mencapai satu mainan yang berada di luar jangkauan, atau hanya untuk mendekati ibubapanya.
Sumber: Facebook Dr Zubaidi Hj Ahmad


TANDA-TANDA MAMA TIDAK PERLU BERPUASA JIKA SEDANG HAMIL

Larat ke? Bayi sihat ke? Pelbagai tanda tanya kini mula berlegar di minda setiap ibu hamil menjelang Ramadan yang hanya tinggal beberapa hari lagi. Kedatangan Ramadan pastinya amat dinanti namun sedikit sebanyak ia meninggalkan kerisauan kepada ibu hamil terutama apabila memikirkan keadaan bayi di dalam kandungan. Pastinya tahap kekuatan diri dan kesihatan bayi yang dikandung kadangkala menjadi sebab mengapa ada antara wanita hamil perlu berbuka puasa.
Walau diberi kelonggaran, kajian perubatan mendapati 70 peratus daripada wanita Muslim yang hamil memilih untuk terus berpuasa sepanjang Ramadan selagi mampu. Pasti ramai yang tertanya-tanya mengenai risiko berpuasa kepada bayi dalam kandungan sedangkan si ibu tidak makan dan minum dalam tempoh lebih 10 jam.
TANDA ANDA PERLU BERBUKA PUASA
Sekiranya ibu hamil mengalami tanda seperti di bawah perlulah segera berbuka:
Pening, pengsan, lemah atau letih. Cuba berehat selama setengah jam dan jika tiada perubahan segera hubungi doktor anda.Loya atau muntah.Sekiranya usia kandungan melebihi 20 minggu, perhatikan jika terdapat perubahan ketara pada pergerakan bayi anda (tidak bergerak atau kurang menendang).Berasa sangat dahaga atau air kencing berwarna gelap, berbau kuat dan kuantitinya pula sedikit. Ini tanda dehidrasi.Berat badan tidak bertambah atau berkurangan berat badan.Rasa sakit seakan-akan sakit bersalin.Sakit kepala atau demam.
TIP PEMAKANAN RAMADAN UNTUK WANITA HAMIL
Utamakan mengambil makanan yang berprotein tinggi seperti daging dan telur kerana protein boleh disimpan di dalam tubuh pada kadar lebih lama berbanding kumpulan vitamin yang lain.Banyakkan juga mengambil makanan yang berserat tinggi seperti sayur-sayuran dan buah-buahan segar supaya mampu menahan lapar.Jangan lupa mengambil vitamin tambahan ketika sahur bagi mengekalkan kesegaran badan sepanjang hari.Lewatkan bersahur. Kalau boleh, bersahurlah hingga ke saat akhir imsak supaya anda tidak cepat berasa lapar pada siang hari.Usahakan untuk minum dua liter air masak selepas waktu berbuka hingga ke imsak. Minum sedikit-sedikit tetapi kerap bagi mengelakkan dehidrasi pada siang hari.Jika anda penggemar kopi, hadkan pengambilannya kepada satu atau dua cawan saja. Ini kerana kafein dalam kopi bersifat diuretik iaitu akan membuatkan anda kerap kencing.Pelbagaikan pilihan makanan berbuka dan sahur, sebaik-baiknya pilih sajian sihat.Pilih makanan yang melepaskan tenaganya secara perlahan seperti karbohidrat kompleks, makanan tinggi serat, kekacang dan buah-buahan kering untuk membekalkan tenaga yang berpanjangan.Elakkan mengambil makanan yang banyak gula kerana ia akan meningkatkan paras gula dalam darah dengan cepat. Kemudian paras gula ini akan turun mendadak yang membuatkan anda berasa pening.Makan secara sederhana ketika berbuka. Makan perlahan-lahan. Tahan keinginan untuk makan banyak. Anda boleh makan lagi selepas menunaikan solat Tarawih atau antara solat Tarawih.Elakkan makan makanan berasid atau bergoreng (berminyak) yang boleh membuatkan anda mengalami masalah pedih ulu hati, terutama sebelum tidur.
Wanita hamil yang berpuasa mungkin mengalami kesan sampingan seperti hipoglisemia (paras glukosa dalam darah yang lebih rendah daripada normal), ketosis dan dehidrasi. Risiko ini dikatakan meningkat jika berpuasa pada awal kehamilan (trimester pertama atau tiga bulan pertama) kerana biasanya pada fasa ini banyak berlaku komplikasi kehamilan yang kurang menyenangkan. Oleh itu, doktor tidak menggalakkan ibu yang berada pada fasa pertama kehamilan untuk berpuasa. Bagaimanapun, tiada satu nasihat seragam yang boleh digunakan oleh semua wanita hamil yang ingin berpuasa. Namun, dalam keadaan tertentu, doktor akan melarang anda berpuasa sekiranya anda mengalami:
Kencing manisPenyakit hati yang tidak berfungsiLelah yang terukTekanan darah tinggi yang tidak terkawalKehamilan kembarRisiko kelahiran pramatangMasalah lain berkaitan kehamilan yang serius
Sumber: Dr Zubaidi Ahmad & Harian Metro


SUAMI & ISTERI JANGAN UNGKAP PERKATAAN & AYAT SENSITIF INI KETIKA BERGADUH!

Tipulah jika ada pasangan yang tidak pernah bergaduh disepanjang tempoh perkahwinan yang dibina bersama. Berjauh hati, bermasam muka, merajuk, berselisih faham adalah perkara lumrah yang biasa berlaku dalam perkongsian rumah tangga. Ia akan berlaku walaupun untuk sekali sekala. Pergaduhan antara suami isteri kadangkala berlaku apabila perasaan tidak puas hati wujud, ataupun apabila salah seorang daripada mereka sedang memendam rasa terlalu lama. Justeru, komunikasi yang baik dan berterusan antara suami isteri adalah elemen paling penting untuk mengekalkan keutuhan rumah tangga yang dibina dengan cinta dan kasih sayang. Namun begitu, pergaduhan antara suami isteri merupakan situasi yang tidak dapat dielakkan lagi. Apabila hal ini berlaku, suami isteri dinasihatkan untuk menjaga batas-batas tertentu. Ini kerana pelanggaran “sempadan” tersebut akan menyebabkan pergaduhan menjadi semakin buruk.

JANGAN MENYEBUT DAN MELIBATKAN IBU BAPANYA

Kita hanya bergaduh dengannya dan bukan dengan ibu bapanya. Maka jangan sesekali menyebut sesuatu yang boleh menghina ibu bapanya. Ucapan seperti. “Menyesal aku terima pinangan mak ayah hang dulu..” atau “Mak dengan anak serupa sahaja perangainya..” adalah antara ucapan yang sangat ditegah. Ucapan-ucapan seperti itu adalah suatu penghinaan terhadap pasangan kita dan ibu bapanya. Melibatkan ibu bapa dalam pergaduhan akan menyebabkan pasangan yang dihina ibu bapanya itu akan menjadi bertambah berang dan perkara yang lebih buruk mungkin terjadi.

JANGAN SESEKALI MENGUNGKIT SETIAP PEMBERIAN YANG KITA BERIKAN

Pasangan suami isteri yang diikat dengan ikatan pernikahan yang sah dan suci ini biasanya sudah bersatu hati untuk saling bekerjasama dan bantu-membantu dalam mengukuhkan rumah tangga yang dibina. Antaranya dengan menunjukkan kasih sayang dan memberikan barangan bersifat material kepada pasangan. Ada masanya kita belanja pasangan kita sepasang baju, memberi bunga atau apa-apa sahaja yang menggembirakan hatinya. Jadi jangan ungkit terhadap apa yang kita pernah berikan kepada pasangan.

TAK MERAGAM KETIKA MEMBESAR

Jangan sesekali katakan padanya, “saya belikan abang baju yang mahal dulu, itu pun tak reti nak jaga..” atau “Tak kenang budi, orang dah tolong banyak pun dia membebel lagi..” Perbuatan itu hanya akan mengguris perasaannya dan menunjukkan ketidakikhlasan kita ketika memberikannya dahulu. Perbuatan mengungkit juga hanya akan merugikan pahala kita.

JANGAN SEBUT KITA INGIN MENINGGALKANNYA

Gaduh-gaduh pun, janganlah sesekali kita berkata kepadanya bahawa inilah kali terakhir kita berjumpa dengannya dan selepas ini kita tidak mahu menemuinya lagi. Jangan cakap seperti itu. Ini seolah-olah kita sudah tidak mahukan pasangan kita lagi. Terguris hati pasangan jika mendengar kata-kata seperti, “kalau abang tahu sayang buat macam tu lagi, sayang tak akan jumpa abang lagi..” atau “Perangai awak ni buat saya nak kawin lagi sorang dengan orang lain tau tak?!..”. Jangan perbesarkan pergaduhan kita dengan kata-kata seperti ini.

JANGAN BERTENGKAR DEPAN ANAK-ANAK

Kalau pun kita tengah bergaduh, janganlah bertengkar dihadapan anak-anak. Bimbang ia akan menjadi contoh yang tidak baik kepada mereka. Ada suami yang mencengkam rambut isteri dihadapan anak-anak. Kemudian kepala isteri digoncang-goncang dan didera dengan pelbagai tindakan lagi. Jangan lakukan ini dihadapan anak-anak. Tapi tidak bermakna kita boleh lakukan secara sembunyi-sembunyi pula. Tindakan ini akan dilihat oleh anak-anak sehingga boleh membentuk persepsi dalam minda mereka bahawa semua lelaki itu jahat. Atau bila perempuan buat salah maka lelaki boleh berkasar dengannya. Bahkan, ia juga boleh mengganggu emosi anak-anak sehingga menyebabkan mereka fobia untuk berumahtangga kelak.

JANGAN MENGANGKAT TANGAN ATAU MEMEGANG SEBARANG OBJEK

Jangan sesekali kita mengangkat tangan untuk tujuan memukul isteri kita. Begitu juga dilarang menggunakan apa-apa objek untuk memukul, ia akan menambah keretakan rumahtangga, malah boleh menjadi kes dera tanpa kita sedar. Jika seorang suami suka mendera isteri, itu bermaksud dia bukanlah pasangan yang baik. Bahkan dia bukanlah pasangan yang kuat, kerana orang yang kuat adalah orang yang mampu manahan sabar. Sebagai ketua keluarga, kita kena pandai mengawal keadaan, bukannya menyumbang kepada hubungan yang makin teruk.

JANGAN SEBUT KEKURANGAN PASANGAN

Janganlah kita menghina isteri atau suami untuk apa tujuan sekalipun ketika bergaduh. Lebih-lebih lagi yang dihina itu adalah bahagiaan anggota tubuh badannya. Ini perkara sensitif buat pasangan. Sewaktu kita bersetuju bernikah dengannya, bermaksud kita juga setuju untuk menerima kekurangan yang ada pada dirinya. Walaupun kekurangan itu wujud selepas perkahwinan, kita harus menerima isteri seadaanya. Sentiasa ingatkan diri untuk mengawal lidah sewaktu bergaduh. Bak kata orang tua-tua, terlajak perahu boleh diundur, terlajak kata buruk padahnya.

JANGAN TINGGIKAN SUARA SEHINGGA RAMAI ORANG DENGAR

Ketika bergaduh, jangan sesekali meninggikan suara dengan tujuan menengkingnya sehingga ramai yang boleh mendengar. Perbuatan itu hanya akan memalukan dan menjatuhkan maruahnya dihadapan semua orang. Lebih-lebih lagi ditempat awam. Jagalah maruah pasangan kita. Maruah dia, maruah kita juga. Ia ibarat membuka pekung dan kelemahan kita dalam hidup berumah tangga. Pasangan yang ditengking itu pasti akan terasa dengan kita. Bahkan akan menjatuhkan dirinya daripada kita.

JANGAN BERGADUH DALAM TEMPOH YANG LAMA

Jangan memanjang-manjangkan pergaduhan. Jangan lama-lama bertengkar, cukuplah hanya untuk sementara waktu. Sudah habis bergaduh, berdamailah. Kadang-kadang kita perlu buat tidak tahu sahaja yang kita baru bergaduh. Pujuklah pasangan kita dengan kata-kata yang menyejukkan jiwa. Memanjangkan pergaduhan tidak dapat mengubah keadaan. Sebaliknya dengan bertenang dan berdamai itu lebih baik untuk membaiki hubungan atau masalah yang menimpa pasangan.
Maka, jangan kita sengaja merosakkan rumah tangga yang dibina dengan perbuatan yang melampau ketika bergaduh. Jangan juga kita hanya bergaduh semata-mata untuk mahukan perhatian daripada pasangan.

Sumber: Ustaz Dato Kazim Elias dalam bukunya, Duhai Wanita Permaisuri Hati


SI KECIL TERTEKAN. APA ORANG DEWASA PERLU TAHU?

Merujuk persoalan mengenai sejauh mana masalah tekanan boleh berlaku dalam kalangan kanak-kanak, ia wujud apabila berlakunya perselisihan antara kehendak anak dengan persekitaran sekelilingnya. Tekanan adalah perkara biasa bagi kanak-anak. Ia adalah sebahagian daripada proses pembesaran, melalui fasa baru dan pengalaman dalam kehidupan. Dalam kebanyakan situasi, tekanan wujud apabila berlakunya percanggahan kehendak kanak-kanak itu sendiri dengan persekitaran, yang merangkumi ibu bapa, rakan sebaya serta guru.
Semua pihak harus maklum bahawa dunia kanak-kanak lebih kepada bermain, sedangkan persekitaran sekolah dan rumah menuntut mereka melakukan perkara lain. Mungkin dalam sehari atau dua, ia menjadi perkara baru, tetapi lama-kelamaan, situasi yang menuntut kanak-kanak melakukan pelbagai aktiviti dan akhirnya menjadi satu beban yang tiada jalan penyelesaian. Ketika inilah berlakunya tekanan.

PUNCA DAN PENYEBAB TEKANAN

Bergantung kepada situasi persekitaran, budaya dan prasarana. Sama ada tidak dapat memenuhi kehendak ibu bapa atau guru, kedua-duanya boleh menjadi salah satu sebab yang perlu diambil perhatian. Ini kerana, dengan keadaan tidak puas hati yang berterusan tanpa penyelesaian baik, ia boleh menyebabkan kanak-kanak mengalami kegusaran dan tidak selesa.
Selain itu, pertelingkahan dalam keluarga juga boleh menjadi penyebab kedua terpenting yang perlu diberi perhatian khusus. Ibu bapa yang kerap bertelingkah di depan anak boleh meninggalkan kesan tidak selesa dalam diri si kecil kerana kanak-kanak secara fitrahnya sentiasa ceria, gembira serta aktif melakukan apa saja yang mereka mahu,” katanya.

SANDARAN IBU BAPA CETUS TEKANAn

Keluarga yang tidak harmoni boleh meningkatkan risiko tekanan dalam kalangan kanak-kanak. Hal ini berlaku disebabkan ibu bapa gagal memberi sepenuh perhatian terhadap anak-anak, terutama dari segi pengisian rohani, kasih-sayang, keselamatan dan sebagainya.
Ada juga yang mengalami tekanan disebabkan faktor tabiat suka menyendiri daripada ahli keluarga dan rakan-rakan. Kelompok ini biasanya cenderung berdiam diri berikutan kurang percaya pada kemampuan diri sendiri serta mudah berputus asa. Begitupun, ada juga yang lambat menyesuaikan diri dengan kanak-kanak lain hingga mendatangkan ketidakselesaan yang berpanjangan.
Apabila perkara sebegini berlaku, ibu bapa perlu lebih peka dan bijak mengambil tindakan bersesuaian. Cuba selami perasaan anak-anak dan fahami konflik yang dihadapi mereka. Apabila masalah dapat dikenal pasti, barulah jalan penyelesaiannya boleh difikirkan bersama.
Menangani isu tekanan emosi dalam kalangan anak kecil dan remaja bukanlah kerja mudah. Ibu bapa perlu mengetepikan sifat tegas dan bertindak sebagai seorang kawan.
Mereka perlu meraih kembali kepercayaan anak, berbincang dengan tenang dan menghidupkan kembali keceriaan supaya masalah dapat dikongsi bersama.
Ketika ini, kita lihat ramai ibu bapa meletakkan diri anaknya sebagai sandaran untuk melihat mereka cemerlang dalam hidup. Perlu diketahui bahawa meletak harapan tinggi terhadap kemampuan anak-anak juga boleh menyebabkan mereka tertekan. Boleh jadi, anak tidak mampu mencapai apa yang diinginkan oleh ibu bapa. Apabila situasi ini berlaku anak akan berasa lebih tertekan kerana tidak dapat memenuhi kehendak ibu bapa yang mereka sayangi.

BERI PERHATIAN

Banyak lagi faktor sampingan yang boleh dikaitkan dengan masalah tekanan dalam kalangan anak-anak kecil. Ada waktunya, ibu bapa cenderung bersikap mementingkan diri. Mereka tidak memahami kehendak anak yang sepatutnya berkelakuan mengikut umur kanak-kanak.

Ini tandanya tiada persefahaman antara kehendak anak dan ibu bapa dalam banyak aspek kehidupan. Tidak kira sama ada membabitkan keinginan, minat atau keupayaan, ibu bapa gagal memahami kerana tidak peka.

Faktor rakan sebaya juga mainkan peranan penting. Ada juga kes di mana kanak-kanak yang tidak dapat diterima oleh rakan lain disebabkan sikap dan perangai yang sukar difahami kumpulan rakan sebaya.

Sedangkan dalam kehidupan kanak-kanak, bermain, berbincang dan bersukan adalah antara aktiviti yang lazim mereka lakukan secara bersama. Akibatnya, mereka rasa seolah-olah disisih, tidak yakin dan akhirnya menyendiri.

Usahakan hubungan baik dan positif antara ahli keluarga. Ini kerana, hubungan kekeluargaan yang positif dalam rumah tangga berupaya membentuk emosi yang baik dalam diri anak-anak. Begitu jugalah sebaliknya.

TIP MENANGANI TEKANAN DALAM KALANGAN AHLI KELUARGA

Belajar melepaskan tekanan dalam kalangan ahli keluarga dengan perbincangan secara telus dan santai.
Melakukan aktiviti senaman bersama pada waktu lapang dalam satu keluarga sama ada ketika bercuti atau santai bersama.
Wujudkan kumpulan sosial untuk anak di sekitar kawasan kejiranan atau di tempat kerja.
Fitrah kanak-kanak adalah bermain, untuk itu tambahkan aktiviti anak yang menyeronokkan selepas seharian penat menelaah di sekolah.
Lakukan aktiviti bersama anak untuk wujudkan komunikasi dua hala yang sihat.
Manjakan diri sendiri sebagai ibu, bapa dan anak dalam sesebuah keluarga itu.
Cari jalan penyelesaian secara telus bersama dan terbuka dengan pendapat yang diluahkan dalam keluarga.
Wujudkan sifat pemaaf dan mensyukuri dalam kalangan ahli keluarga supaya masing-masing mempunyai perasaan dihargai disayangi dan diperlukan antara satu sama lain.

Sumber: Pakar Psikologi Universiti Malaya (UM) Prof Madya Dr Mariani Md Nor & Harian Metro


PUNCA KENAPA PAYUDARA IBU HAMIL & MENYUSU KENDUR

Payudara kendur adalah satu perkara yang sangat ditakuti oleh kebanyakkan wanita yang mementingkan kecantikan aset dalaman dan juga luaran. Sebab itu tidak dinafikan kebanyakkan wanita yang mempunyai payudara lebih anjal akan berasa lebih yakin tika berhadapan dengan suami tersayang.  Sebagai ibu menyusu sebenarnya terdapat banyak sebab  yang boleh menyebabkan masalah kekenduran ini berlaku termasuklah:

REGANGAN LIGAMEN COOPER YANG MENYOKONG PAYUDARA SEMASA HAMIL AKIBAT PERTAMBAHAN SAIZ PAYUDARA

Ligamen Cooper adalah merupakan jaringan pengikat yang menghubung serta memberi sokongan kepada payudara (rujuk gambar). Ia akan meregang bersama dengan kulit payudara semasa proses kehamilan kerana dalam fasa ini payudara akan menjadi lebih besar. Ini adalah penting untuk menyediakan keadaan yang sesuai untuk penyusuan ibu selepas kelahiran bayi. Selepas bayi lahir pula, regangan ini akan bertambah payudara akan penuh dengan susu pula.
Kedua-dua situasi ini boleh menyebabkan pertambahan keregangan struktur ligamen cooper dan seterusnya dalam jangka masa yang panjang jika tidak dijaga boleh menyebabkan keanjalan ligamen ini berkurangan.

IMPLIKASI GRAVITI TERHADAP PERUBAHAN SAIZ DAN BERAT PAYUDARA

Semasa fasa kehamilan dan penyusuan, saiz dan berat payudara juga akan mengembang dan menjadi lebih berat. Ini akan menyebabkan tarikan graviti ke bawah menjadi lebih kuat dan seterusnya boleh menyebabkan payudara semakin melorot turun jika tidak dijaga dengan baik. Ini kerana ia boleh menyebabkan kekenduran pada tisu payudara anda.
Kena ingat ya, penyusuan tidak menyebabkan payudara kendur jika anda menjaganya dengan baik.

PAYUDARA TIDAK DISOKONG

Ada sesetengah wanita lebih suka untuk tidak memakai coli di rumah. Kebiasaan ini akan menyebabkan payudara boleh menjadi kendur dalam jangkamasa yang panjang, apatah lagi sekiranya ibu mempunyai payudara yang lebih besar berbandung wanita lain. Tambah lagi untuk ibu yang hamil dan menyusu, implikasi graviti juga memburukkan keadaan seperti yang telah diterangkan di atas.

PEMAKAIAN COLI YANG TIDAK BETUL

Penggunaan saiz coli yang tidak tepat boleh menyebabkan payudara tidak disokong dengan sempurna jika coli yang digunakan terlalu longgar daripada yang sepatutnya. Penggunaan coli yang kecil pula boleh menyebabkan payudara tersepit dan menjadi tidak sihat. Sebab itu, jangan ambil mudah tentang cara pemilihan dan pemakainan coli yang sesuai dengan situasi anda.

IBU KEKURANGAN NUTRIEN YANG MENCUKUPI

Kekurangan nutrisi yang seimbang dan berzat boleh mengakibatkan kondisi kulit menjadi kendur dan tidak lagi anjal atau tegang. Jadi, jika anda tidak menjaga pemakanan anda, maka risiko akan menjadi bertambah besar.

Sumber: mithalimoms.com.my


ANAK MAMA DAH MASUK 6 BULAN? INI CARA BETUL BERI BAYI MAKAN

Apabila bayi sudah mencapai usia enam bulan, bermula fasa peralihan untuk si kecil menikmati makanan. Bagi yang baru kali pertama bergelar ibu sudah pasti tiada pengalaman menyediakan makanan buat si comel. Ada beberapa perkara yang perlu diberi perhatian agar makanan si kecil sihat dan berkhasiat. Untuk makanan pertama bayi sebaik-baiknya dimasak sendiri menggunakan bahan segar menerusi cara pengolahan selamat. Sayur dan buah-buahan organik adalah pilihan terbaik kerana terhindar daripada risiko pencemaran.

Buah-buahan seharusnya dikupas kerana dikhuatiri mengganggu pencernaan bayi sebelum dia boleh mencerna dengan baik. Cuci terlebih dulu sebelum buah dikupas atau dipotong. Antara buah yang selamat adalah betik, pisang, epal dan avokado.
Pada usia enam bulan bayi hanya boleh mengambil puri atau bubur. Untuk puri, buah-buahan perlu dikukus atau direbus terlebih dulu. Elakkan merebus terlalu lama kerana ia akan menghilangkan nutrisi makanan.
Jika anda merebus sayuran seperti kentang, brokoli dan lobak merah, sebaik-baiknya gunakan air rebusannya untuk mengisar makanan kerana ia mengandung nutrisi (vitamin dan mineral) yang tinggi.
Selepas dikisar pastikan makanan tidak terlalu pekat, sebaik-baiknya buat agak cair kerana si kecil selama ini minum susu ibu sahaja. Lama-kelamaan anda boleh menghidangkan dalam keadaan sedikit pekat secara berperingkat.
Bagi memberikan rasa yang enak, anda boleh memasukkan bawang besar atau putih, jintan secara bertahap. Anda juga boleh memperkenalkan minyak zaitun dalam jumlah yang sedikit.
Satu perkara yang perlu diberi perhatian setiap kali anda memperkenalkan makanan baru kepada bayi ialah memberinya selama tiga hari, untuk melihat kemungkinan terdapat alahan atau tidak. Jika ya, dengan mudah anda boleh mengetahui bahan penyebabnya dan mengelakkannya.

BAYI MENOLAK MAKANAN
Menjadi kebiasaan apabila bayi anda menolak makanan ketika kali pertama diberikan. Jika ini berlaku jangan berputus asa kerana ia fenomena biasa bagi si kecil. Sebaiknya anda perlu mencuba memperkenalkan resipi bubur kepada bayi sehingga 10 kali, sebelum memutuskan bayi anda tidak menyukainya. Jika bayi tetap menolak, anda boleh menambahkan bahan makanan yang ‘akrab’ di lidahnya, seperti susu ibu. Secara bertahap, anda boleh memperkenalkan pelbagai sayuran seperti kentang, lobak merah atau labu ketika membuat makanan si kecil. Daging ayam yang dicincang boleh dimasukkan juga.
CARA MENYIMPAN MAKANAN BAYI

Bagi ibu berkerjaya yang sibuk untuk menyediakan makanan setiap hari anda boleh memasak dalam jumlah yang banyak. Kemudian simpan di dalam bahagian sejuk beku. Masukkan di dalam bekas kecil atau plastik penyimpanan makanan.
Berikan label tarikh dan masa untuk setiap makanan yang dibekukan. Pembekuan makanan tidak akan mengurangkan atau menghilangkan nutrisi malah hidangan lebih selamat daripada pencemaran.
Untuk makluman, bubur sayuran dan puri buah yang dibekukan boleh bertahan selama enam hingga lapan bulan. Sementara bahan berprotein seperti ayam, daging dan ikan tahan satu hingga dua bulan sahaja.
Ketika ingin menyajikannya, makanan beku tidak perlu dipanaskan lagi. Anda boleh memindahkannya ke bahagian bawah peti sejuk selama sehari sebelum menghidangkannya atau sekadar merendamnya di dalam air suam untuk mencairkan kembali dan dimakan pada suhu normal.

NUTRISI YANG DIPERLUKAN BAYI PADA USIA ENAM BULAN

 Protein – Protein membantu dalam memelihara dan memperbaiki jaringan tubuh pada bayi sehingga mengawal fungsi tubuh oleh enzim. Protein diperoleh dari ikan laut seperti ikan salmon, ayam dan daging.

Lemak – Lemak berfungsi sebagai sumber tenaga untuk bayi. Lemak yang diperoleh daripada ikan sangat baik untuk perkembangan bayi pada usia enam bulan.

Karbohidrat – Karbohidrat adalah sumber tenaga pertama yang diperlukan bagi bayi yang diperoleh daripada susu ibu. Bagi bayi enam bulan, jumlah karbohidrat yang diperlukan adalah 68.8 gram sehingga 89.4 gram. Karbohidrat boleh didapati daripada beras putih atau merah.

Vitamin dan mineral – Hampir semua vitamin diperlukan untuk tumbesaran bayi terutama pada usia enam bulan. Vitamin A, B, K, E, D dan vitamin C diperoleh daripada beberapa sayuran seperti bayam, labu, brokoli dan tomato. Sumber buah-buahan yang disarankan adalah mangga, pisang, oren, betik, avokado, pir dan epal.

Artikel ini diolah daripada Harian Metro.


AMAL BACA DOA INI KETIKA HAMIL UNTUK MILIKI ANAK SOLEH

Waktu hamil ibu bukan saja perlu jaga makan. Emosi dan kerohanian juga perlu dipertingkatkan agar bayi yang dikandungkan boleh membesar dalam perut dengan tenang dan sihat emosinya.

 AMAL BACAAN RUQYAH

Dari sebelum mengandung amalkan bacaan Ruqyah (semasa mengandung lagi perlu baca, moga Allah lindungi kandungan)

 ZIKIR NAMA ALLAH

Ya Badi’ Ya Jamil (Semoga Allah anugerahkan kecantikan dan keindahan anak).
Ya Latiff Ya Nur Ya Hadi (Semoga Allah memberi cahaya keimanan, petunjukNya dan kelembutan).
Ya Kholiq Ya Bari’ Ya Musowwir (Allah Yang Maha Pencipta dan membentuk rupa)
Ya Halim Ya Hamid (Semoga Allah menjadikn anak seorang yang penyantun dan memiliki sifat baik dan terpuji)
Ya Hafiz Ya Muhaimin Ya Salam (Moga Allah jaga, amankan dan sejahterakan anak)

3.SELEPAS DILAHIRKAN
Dalam masa yang sama, anak yang dah lahir, setiap kali kita mandikan, pakaikan pakaian, susukan, bacalah:

Bismillahirrahmanirrahim
Allahumma faqqiha fid din, wa’alimha fit takwil (untuk anak perempuan).
Maknanya: Ya Allah, jadikanlah anakku seorang yang faqih dalam agama dan seorang yang bijak dalam ilmu takwil. Aameen.

 SAMBIL USAP RAMBUT DAN KEPALA, BACALAH

Sambil-sambil usap rambut dan kepala anak, baca juga surah Al Fatihah, surah Toha, Al Insyirah untuk anak lembut hatinya.

 BACAKAN DOA KETENANGAN

Bacakan juga surah Yassin untuk ketenangannya, surah al Nahl (anak yang berdisiplin), At Taubah, Yusof, Al Luqman. Moga jiwa anak terpelihara, cantik akhlak dan mendengar kata.

 MERIAHKAN SUSU IBU DENGAN SURAH AL HUJURAT

InshaAllah, meriahkan susu ibu dengan amalan surah al Hujurat. Sedikit perkongsian dari hamba Allah yang kerdil. Semoga dimanfaatkan bersama.

Sumber:suaramedia.org


10 TIP RUMAH TANGGA BAHAGIA CARA DATUK USTAZAH SITI NOR BAHYAH

Pujangga Arab ada mengatakan wanita itu adalah tiang negara. Seandainya wanita itu baik, majulah negara, seandainya wanita itu rosak akhlak maka mundurlah negara. Tambah ikon pendakwah terkenal, Datuk Ustazah Siti Nor Bahyah Mahamood, seorang penyair Arab bernama Ahmad Syauqi juga pernah berkata, ibu itu adalah umpama sebuah sekolah. Jika anda memberikan peluang kepadanya nescaya ia akan memberikan satu bangsa yang berakar umbi baik. Nama figura VIP ini cukup sinonim dengan program televisyen Semanis Kurma yang bersiaran melalui saluran TV9 bersama suaminya, Ustaz Wan Akashah Wan Abdul Hamid. Keakraban dan kemesraan beliau bersama keluarga sewajarnya menjadi contoh kepada semua. Ustazah Bahyah turut berkongsi beberapa tip ini untuk mengekalkan kebahagiaan rumah tangga. Semak tip berikut dan cuba amalkan sama-sama ya!

TIP RUMAH TANGGA BAHAGIA

Curahkan kasih sayang dengan sepenuh hati.
Patuhlah kepada suami dengan apa adanya.
Mendengar kata-kata suami dengan baik disertai ketaatan.
Sentiasalah isteri mempertahankan pandangan mata suami dengan memakai pakaian yang baik-baik.
Sentiasa menjaga ‘hidung’ suami dengan memakai bau-bauan yang wangi.
Sentiasa memperhatikan waktu tidur suami.
Sentiasa menjaga makan minum suami.
Jagalah harta benda suami dengan sebaik-baiknya.
Isteri perlulah menjaga keluarga dan anak anak dengan baik.
Jangan sesekali menyebarkan rahsia suami.

8 P RESEPI KEBAHAGIAN

1) P yang pertama ialah ‘puji’ iaitu setiap pasangan perlu saling memuji antara satu sama lain dalam semua aspek kehidupan seperti masakan atau ucapan terim! a kasih apabila diberi pertolongan.
2) P kedua ialah ‘peluk’ yang mana pasangan suami isteri hendaklah selalu peluk memeluk antara satu sama lain sekerap mungkin pada setiap hari kerana pelukan itu adalah belaian penuh kasih sayang.
3) P seterusnya ialah ‘penghargaan’ di mana amalan memberi hadiah boleh menambah kasih sayang.
4) ‘Perhatian’ adalah P keempat yang mesti diambil berat kerana kekurangan perhatian boleh mengakibatkan pasangan terasa diabaikan
5) P seterusnya mewakili ‘persefahaman’
6) P selanjutnya membawa maksud ‘pergaulan’ iaitu pasangan suami isteri mesti menjaga pergaulan masing-masing dengan orang lain bagi mengelakkannya daripada melampaui batas, menimbulkan cemburu seterusnya membawa kepada pembabitan orang ketiga.
7) satu lagi P adalah ‘percutian’ di mana kita perlu merancang percutian berdua-duaan dengan pasangan di tempat yang jauh daripada kesibukan dan kehidupan rutin.
8) P yang terakhir ialah ‘permohonan’ iaitu doa kepada Allah supaya merapatkan kasih sayang antara pasangan suami isteri serta dijauhi daripada godaan kemewahan dan keseronokan dunia.

Sumber:.islamituindah.us


Motherhood.com.my Memudahkan Ibu Bapa Membeli Belah Barangan Bayi

Antara perkara yang paling mendapat tempat seiring dengan perkembangan teknologi hari ini adalah perkhidmatan beli-belah dalam talian. Pengguna hari ini dilihat begitu bijak dalam menilai serta membandingkan harga dan tawaran ke atas sesuatu produk bagi mendapatkan nilai yang lebih berbaloi atas setiap perbelanjaan.
Kesibukan ibu bapa hari ini dalam menguruskan hal-hal di pejabat dan di rumah menjadikan beli-belah dalam talian antara pilihan yang selamat, cepat dan bijak. Kini segala keperluan bayi seawal usia baru dilahirkan sehingga kelengkapan persekolahan boleh dibeli dengan menggunakan telefon pintar atau atas talian sahaja. Ini sudah tentunya menjimatkan masa, malah ibu bapa juga tidak perlu lagi pening melayan kerenah anak yang ada kalanya tidak memberi kerjasama ketika membeli-belah. Memang tidak dapat dinafikan, menjadi seorang ibu sememangnya susah. Anda perlu menjaga si manja anda dengan baik dan pada masa yang sama anda perlu mengekalkan prestasi anda di tempat kerja dan juga kehidupan sosial anda. Pendek kata, tugasan ibu memang mencabar dan memenatkan.
Jangan risau, Motherhood.com.my dapat membantu anda untuk memastikan perjalanan anda sebagai seorang ibu lebih lancar dan mudah.

APA ITU MOTHERHOOD.COM.MY?
Menjadi seorang ibu adalah perkara yang menakutkan tetapi dalam masa yang sama amat mengujakan. Perjalanan sebagai seorang ibu memang memenatkan, tetapi ia juga merupakan saat yang mengembirakan. Tidak dinafikan, menjadi seorang ibu merupakan pengalaman yang mengubah kehidupan. Segala keputusan dan tindakan yang dibuat semata-mata hanya kerana si manja anda. Anda perlu sentiasa mencabar diri untuk berhadapan dengan pelbagai situasi yang tidak diketahui dan tidak dijangka.
Seorang ibu perlu bangun seawal 4 pagi untuk menyusu anak, menukar lampin di tempat yang tak dijangka, menenangkan anak apabila mengamuk di tempat awam, dan menguruskan kehidupan profesional dengan jadual waktu yang begitu padat.
Jangan risau, segala penat lelah anda pasti terbalas apabila melihat si manja membesar dengan baik.  Untuk menjadikan kehidupan ibu bapa lebih mudah dan menyeronokkan, maka wujudlah portal membeli-belah atas talian barangan bayi nombor 1 di Malaysia iaitu Motherhood.com.my

APAKAH FUNGSI  MOTHERHOOD.COM.MY?
Motherhood.com.my ditubuhkan pada tahun 2014 khususnya untuk ibu bapa. Motherhood.com.my membolehkan ibu bapa membeli produk ibu dan bayi dengan mudah. Matlamat utama Motherhood.com.my adalah untuk membantu ibu bapa terutamanya para ibu pada setiap peringkat. Rangkaian produk yang dijual di Motherhood.com.my terdiri daripada jenama yang dipercayai dan berkualiti seperti  Nestle, Fiffy, Philips Avent atau Pigeon, dan juga produk OEM yang berkualiti dan berpatutan untuk golongan sederhana. Secara keseluruhan, Motherhood.com.my menawarkan lebih 500 jenama di 90 jenis kategori yang berlainan, dari susu formula, mainan, lampin atau pam susu. Ibu boleh dapatkan segala keperluan ini dengan mudah untuk si manja mereka.

PROMOSI & INFO
Membesarkan anak memerlukan modal yang tinggi, tetapi di Motherhood.com.my mereka akan sentiasa memberikan anda pelbagai promosi menarik dan potongan harga yang menjimatkan disamping program untuk menjadi ahli Motherhood.com.my secara PERCUMA. Ibu bapa juga boleh menyertai banyak peraduan menarik yang disediakan di media sosial Motherhood.com.my untuk peluang memenangi pelbagai hadiah istimewa. Selain itu, terdapat banyak maklumat, info, perkongsian blog dan video yang boleh anda perolehi, sekaligus membantu segala permasalahan yang membelengu ibu bapa sebaik sahaja mengakses laman web Motherhood.com.my.
Anda juga boleh mengetahui pengalaman beberapa selebriti terkenal mengenai kehidupan mereka sebagai seorang ibu membesarkan anak melalui sesi temubual yang telah diadakan. Antara selebriti tersebut adalah Amber Chia, Belinda Chee, Azura Zainal dan ramai lagi.

Jadi, tunggu apa lagi, layari Motherhood.com.my segala permasalahan anda boleh selesai!


TAK SUSAH NAK AJAR ANAK TIDUR DI KATIL SENDIRI, MAMA SEMUA BOLEH CUBA CARA INI YA!

Berbeza dengan budaya masyarakat Barat, masyarakat kita lebih selesa tidur bersama bayi mereka semenjak bayi mereka baru lahir lagi. Tabiat ini bukan sahaja mengeratkan lagi hubungan antara anak dan ibu bapa, ia juga boleh mengelakkan dari kejadian tidak diingini berlaku.
Sekiranya sesuatu berlaku pada bayi, ibu bapalah akan menjadi orang pertama yang bertindak terlebih dahulu.
Persoalannya, apabila kita sudah merasakan anak kita cukup besar untuk tidur berasingan dengan kita, bagaimanakah cara yang terbaik untuk mengajarnya? Pastilah tidak semudah dengan hanya sekadar menyuruhnya tidur di tempat lain apabila dia sudah terbiasa tidur berteman, bukan?
Sekiranya anak kecil anda mempunyai adik beradik yang lebih besar, perkara ini mungkin tidak menjadi masalah. Tetapi bagaimana sekiranya dia merupakan anak tunggal, atau anak pertama? Pasti sukar bukan?
Disini saya akan berkongsi 5 tips untuk mengajar dan menggalakkan anak anda tidur di katilnya sendiri.

Bercerita dan menerangkan pada si manja

Sebelum memulakan proses mengajarnya tidur di katil sendiri, pastikan anda mengambil masa beberapa ketika dan bercerita berkenaan biliknya sendiri.
Sebagai contoh, sebulan sebelum waktu yang dirancang, ambil kesempatan untuk bercerita pada si manja anda berkenaan biliknya dan katilnya sendiri.
“Nanti bila kakak dah besar sikit, kakak tak boleh tidur dengan Ummi dah. Kakak kena tidur dibilik sendiri.
Di bilik sendiri, kakak ada meja belajar sendiri, tempat letak permainan sendiri dan macam-macam lagi. Sama la macam Mama dan Papa. Mama dan Papa pun ada bilik sendiri”.
Bercerita dengan lembut, dan setiap hari.

“Tak lama lagi, adik dah nak lahir. Kesian adik, takut dia terhimpit sebab katil Mak ni kecik je. Abang kan dah besar, Abang bagi adik tidur tempat abang boleh? Nanti Abang boleh tidur bilik Abang sendiri. Lagi best, kan?”
Memperkenalkan anak anda terlebih dahulu dengan perubahan tempat tidurnya adalah sangat penting. Bayangkan jika anda berada dalam situasi yang sama. Anda tiba-tiba mendapat notis untuk keluar dari rumah sewa tanpa sebarang sebab.
Pasti anda akan berasa sangat kecewa, bukan? Begitu juga dengan si manja anda. InshaAllah anak anda akan lebih bersedia apabila masa yang sesuai telah tiba.

Sistem ganjaran atau reward sistem

Semestinya, hampir semua kanak-kanak akan lebih tertarik dan bersemangat untuk melakukan sesuatu sekiranya diberi ganjaran.
Namun, awas! Ganjaran tersebut biarlah berpada. Jangan sampai si anak terlalu bergantung pada ganjaran sehingga tidak mahu melakukan apa-apa sehingga ganjaran diberikan.
Tekniknya, anda perlu memberi ganjaran atas pencapaiannya. Bukan ganjaran diberikan kerana si dia melakukan sesuatu. Apa bezanya ya?
Semasa memujuknya dan memberikan ganjaran, anda terangkan padanya mengapa ganjaran tersebut diberikan.
“Along tidur dibilik sendiri, tandanya Along dah besar. Disebabkan Along baik dan jadi anak soleh sebab ikut nasihat Mama, Mama belanja Along makan Baskin Robbin kegemaran Along.
InshaAllah kalau Along berterusan akhlak macam ni, Mama akan selalu belanja Along”.
Mendidik anak memerlukan kesabaran. Bukan sekadar memaksa mereka melakukan apa yang kita mahukan. Kita sendiri pun tidak suka diperlakukan begitu. Apatah lagi anak-anak, bukan?
Ganjaran juga bukan sahaja boleh diberikan dalam bentuk material atau memerlukan kos yang banyak. Anda boleh membuat sticker chart, dan lekatkan pelekat berwarna-warni untuk setiap hari yang anak anda tidur dibiliknya sendiri.

Si manja anda pasti bersemangat untuk memastikan setiap hari dia mendapat pelekat yang terbanyak. Serlahkan ke-kreatifan anda dalam memberi ganjaran!

Menemani di bilik tidur sehingga si dia lena

Anda hanya menemani, BUKAN tidur bersama-sama disebelah mereka. Tidur disebelah anak anda dikhuatiri akan menyebabkan mereka terlalu bergantung pada anda untuk menemani mereka setiap kali tidur.
Semasa menemani, anda boleh mengambil kesempatan ini untuk membacakan ayat suci al-Quran sebelum mereka tidur atau membacakan buku pada mereka.
Cara ini bukan sahaja merapatkan hubungan antara anda dan anak-anak. Anda dapat menjana minda mereka untuk menjadi lebih kreatif dan bijak.
Apabila anak anda sudah terbiasa untuk tidur sendiri, pastikan anda datang menjenguk setiap kali mereka mahu tidur dan kucup dahi mereka. Dengan cara ini, anak anda akan tahu ibu bapanya akan sentiasa ada bersamanya dan menyayanginya. Mereka akan merasa lebih selamat dan dapat tidur dengan tenang.

Tutup pintu bilik

Tutup pintu, bukan bermakna mengunci pintu. Cukuplah sekadar anda merapatkan pintu bilik anak anda apabila dia mahu tidur. Namun, cara ini bergantung pada kesesuaian anak anda. Jangan sesekali memaksa sekiranya mereka tidak selesa.
Terdapat sesetengah kanak-kanak sukar untuk tidur lebih-lebih lagi apabila suasana diluar bilik masih terang dengan cahaya dan bising dengan bunyi televisyen. Oleh itu, merapatkan pintu bilik merupakan cara terbaik untuk membantu anak anda mudah melelapkan mata.
Namun, ada juga sesetengah kanak-kanak lebih sukar untuk tidur apabila pintu bilik dirapatkan. Mereka akan merasa tidak selamat dan berasa bagaikan terkurung.
Oleh itu, kenalpasti keselesaan anak anda. Anda mungkin boleh merapatkan sedikit pintu bilik, ataupun memasang lampu tidur supaya anak anda dapat tidur dengan selesa.

Letakkan kembali di bilik tidur mereka sendiri

Diperingkat awal, si manja anda pasti akan kerap datang kembali ke katil anda apabila dia terjaga diwaktu malam. Letakkan mereka kembali di katil mereka sendiri serta-merta dan temani mereka sehingga mereka terlena.
Ulang tabiat ini dengan istiqamah sehingga mereka faham. Jangan memaksa, apatah lagi memarahi mereka sepanjang proses tersebut.
Lama kelamaan, mereka akan faham tempat tidur mereka bukanlah dikatil anda.
Semoga semua tips ini membantu!
Sumber: Bidadari.my


TAK PERLU RISAU JIKA KAKI ANAK YANG BARU LAHIR PENGKAR (TIDAK LURUS)

Masalah kaki tidak lurus atau pengkar dalam kalangan kanak-kanak terutama bayi baru dilahirkan adalah perkara biasa dan kebanyakan kes tidak berbahaya, bersifat sementara dan hanya sebahagian daripada proses tumbesaran membabitkan tulang, sendi dan otot. Oleh itu, ibu bapa tidak perlu risau jika mendapati kaki bayi mereka yang baru dilahirkan membengkok sedikit kerana ia berlaku secara fisiologi iaitu akan pulih sendiri seiring dengan peningkatan usia.
Kenapa Kaki Anak Pengkar?
Bagaimanapun, masalah kaki tidak lurus menjadi satu kecacatan seandainya tiada perubahan pada keadaan kaki selepas usia yang sepatutnya anggota itu perlu lurus dan pada masa sama kanak-kanak berasa sakit atau kebas. Keadaan ini memerlukan rawatan lanjut kerana masalah kaki tidak lurus mungkin disebabkan gangguan sistemik atau sindrom, ketumbuhan pada tulang, tulang patah dan kekurangan nutrien.

Ibu bapa perlu mengetahui bahawa di peringkat awal bayi yang dilahirkan biasanya mengalami keadaan lutut yang membengkok ke luar menyebabkan kaki melengkung dan kedudukannya kelihatan seperti busur panah, oleh sebab itu juga masalah ini dinamakan Bow Leg atau istilah perubatannya Genu Varum.
Bayi dalam keadaan Bow Leg, jarak antara kedua-dua lututnya berada jauh dan apabila berdiri buku lalinya dirapatkan. Masalah itu jika disebabkan punca fisiologikal kaki akan perlahan-lahan menjadi lurus menjelang usia 18 bulan, namun jika masalah bengkok disebabkan punca patologikal bayi memerlukan rawatan dan mungkin pembedahan.
Proses tumbesaran seterusnya menyaksikan lutut perlahan-lahan membengkok ke dalam menyebabkan kedua-dua lutut berlaga, manakala jarak buku lali pula jauh ketika berdiri dan masalah ini dinamakan Knock Knee atau Genu Valgum.
Masalah ini biasa berlaku ketika usia kanak-kanak tiga hingga empat tahun dan sudut lutut (tibiofemoral) kembali normal mengikut peringkat dewasa 5 hingga 7 darjah menjelang usia tujuh tahun.
Perubahan sudut lutut yang membengkok ke luar dan ke dalam seiring dengan peningkatan usia diterangkan dengan jelas dalam graf Salenius. Kajian itu mula diguna sejak pertengahan 70-an bagi menjelaskan kepada ibu bapa tulang lutut menunjukkan perubahan sedemikian ketika proses tumbesaran.

Berdasarkan graf berkenaan juga rawatan tidak diperlukan bagi kanak-kanak yang mengalami kedua-dua keadaan bengkok ke luar dan ke dalam. Ini membuktikan keadaan kaki itu berlaku secara fisiologikal atau kanak-kanak tidak berasa sakit dan menunjukkan gejala menghidap penyakit yang mengakibatkan kakinya membengkok.
Rawatan
Bagaimanapun, rawatan perlu dilakukan jika masalah kaki tidak lurus berlaku secara patologikal dan pemeriksaan lanjut perlu dijalankan bagi memastikan puncanya kerana kaedah rawatan bergantung kepada punca terbabit dan tahap serius keadaan kaki yang membengkok.
Masalah tulang kaki disebabkan metabolik seperti riket boleh diperbetulkan dengan rawatan perubatan seperti pemberian makanan tambahan mengandungi kalsium dan vitamin D kerana riket adalah penyakit disebabkan kekurangan vitamin D yang mengakibatkan tulang menjadi lembut dan bengkok. Bagi masalah tulang kaki membengkok yang lain mungkin memerlukan pembedahan osteotomy untuk meluruskan sendi lutut yang sudah bengkok atau memasang plat besi untuk membantu tulang membesar dengan lurus.
Sumber: Harian Metro, Dr Ong Shong Meng  Perunding Ortopedik, Pakar Bedah Trauma dan Pakar Bedah Ortopedik Kanak-kanak, Pusat Perubatan Sunway (SunMed)


KALAU MAMA ADA CIRI-CIRI INI, CONFIRM BOLEH BUAT SUAMI CAIR

Setiap wanita ada kelebihan tersendiri, tetapi kalau terselit 13 sikap ini confirm lelaki terus ‘cair’ dan tak pelik tetiba ada yang berangan nak buat perempuan itu jadi calon bini!
Ok, sebenarnya ramai yang salah anggap dengan gerak tubuh dan cara lelaki melayan wanita. Lelaki ‘kaya’ dengan gerak tubuh, bahasa badan, cara pandangan, dan cara percakapan.
Kena tahu, lelaki ni cukup gemar menguji wanita pujaan hati sebelum diangkat menjadi pasangan hidup. Mereka menguji dengan cara yang ada kalanya disalah tafsirkan wanita. Jadi sebelum salah anggap, ketahui 13 kriteria rahsia wanita yang menjadi idaman setiap lelaki.
1. Rupa Paras
Rupa paras cantik dikira bonus. Tapi rupa paras cantik itu terlalu subjektif untuk digambarkan. Ada yang manis dipandang, ada yang comel, dan banyak lagi. Awas, lelaki tak memandang paras rupa semata-mata pada bakal isteri. Haaa.. rupa cantik belum tentu hati pun cantik molek!
2. Pegangan Agama
Kebiasaannya wanita idaman lelaki perlulah mempunyai pegangan agama yang kuat supaya dapat mendidik anak-anak kelak. Selalunya biar pun lelaki itu jenis ‘gila-gila’, dia tetap fokus cari wanita yang sopan. Cari pasangan hidup haruslah kuat pegangan agama agar masing-masing dapat memperbetulkan apa yang salah dan melengkapi apa yang kurang.
3. Budi Pekerti
Budi pekerti yang baik pasti menjadi idaman lelaki. Tingkah laku, adab, kesopanan menjadi elemen penting dalam menilai seseorang. Ibu yang baik budi pekerti pasti melahirkan anak yang baik.
4. Pandai Masak
Kalau dapat bakal isteri yang pandai masak, maka bahagialah perut mereka. Bagi yang kurang pandai memasak anda masih lagi boleh belajar dan curi peluang masak bersama, asah ‘skill’. Percayalah, air tangan wanita mampu sejukkan emosi lelaki yang merajuk. Eh, mentua pun boleh sangkut!

5. Bijak Mengurus Kewangan
Ini sangat penting kerana sedikit sebanyak dapat membantu pasangan apabila sudah berkahwin dalam menguruskan kewangan keluarga. Jika bakal isteri bijak menguruskan kewangan, itu menandakan bahawa dia bukanlah seorang yang boros. Pengurusan kewangan yang baik dapat menjamin masa depan yang cerah bersama anak-anak kelak.
6. Pandai Ambil Hati Keluarga Mentua
Anda kena bijak mengambil hati keluarga calon mentua. Jangan terlalu peramah, dan jangan terlalu pendiam. Tetapi ingat, jangan bermuka-muka kerana anda akan dianggap hipokrit. Sebaiknya jadilah diri sendiri.

7. Menerima Seadanya
Wanita yang sanggup menerima kelemahan pasangan adalah wanita yang sangat berharga bagi lelaki. Lumrah kehidupan pasti ada turun naik. Kehidupan suami isteri perlulah seiring dan sejalan serta bersama-sama menempuh pahit manis dalam perkahwinan. Jangan pula nanti semasa senang sahaja anda bersama suami, semasa susah dibiarkan si suami sendiri.
8. Hormat
Setinggi mana pun pangkat dan darjat, hormat dan patuh pada suami lebih penting daripada segalanya. Biasanya lelaki tidak mengharapkan penghormatan yang tinggi seperti tunduk kepadanya sehingga tidak boleh bersuara. Cukup sekadar menghormatinya sebagai suami dan ketua keluarga.

9. Boleh Terima Teguran
Teguran calon suami bukan bermakna benci tapi untuk memberikan kebaikan. Semua pasangan mahu kesempurnaan dalam hubungan mereka, jadi terimalah teguran calon suami dengan hati terbuka. Lelaki akan lebih selesa dengan bakal isteri yang tak mudah ‘sentap’ atau merajuk.
10. Setia
Jangan cuba bermain api kerana lelaki boleh hilang pertimbangan apabila berbicara tentang isu ini. Kesetiaan dalam perhubungan suami isteri sangat penting sebab anda nak berkongsi hidup lama dengan pasangan. Sudah tentu, lelaki mahukan calon isteri yang setia!
11. Berdikari
Kaum Adam sangat kagum dengan wanita yang pandai berdikari. Ini bermakna si isteri mampu melakukan sesuatu perkara tanpa terlalu bergantung kepada mereka. Wanita berdikari boleh memberi kesenangan dalam mengharungi kehidupan berumah tangga kelak. Terlalu bergantung kepada lelaki bukan sahaja menimbulkan kesusahan tetapi merimaskan lelaki. Sebab itulah ramai lelaki tertarik memilih calon isteri yang bijak dan berdikari.

12. Manja
Lelaki menyukai wanita yang keanak-anakan atau mempunyai sifat manja, supaya lelaki boleh memainkan peranan sebagai pelindung. Namun begitu, sifat manja dan keanak-anakan yang melampau tidak sesuai kerana ia akan menampakkan wanita itu seperti kurang matang. Lama kelamaan, lelaki akan berasa rimas.
13. Tak Cerewet
Lelaki suka pada wanita yang tidak cerewet. Wanita cerewet merimaskan dan menyebabkan lelaki merasa jemu. Biasanya, wanita cerewet suka mengkritik apa saja yang tidak disenanginya walaupun perkara.
Sumber: Mingguan Wanita


6 Tips Pastikan Waktu Tidur Bayi Terjaga

Waktu tidur merupakan komponen yang sangat penting dalam tumbesaran bayi. Bila bayi tidur, itu merupakan saat paling bahagia buat mama sebab mama pun boleh tidur sekali. Tapi apa jadi kalau bayi tak nak tidur? Sakit kepala lah jawabnya!
Antara keperluan paling penting bagi seorang bayi ialah tidur yang mencukupi. Kajian telah menunjukkan bahawa tidur yang mencukupi turut mempengaruhi tumbesaran dan perkembangan fizikal, perasaan, serta tingkah laku mereka.
Namun, menjadi satu cabaran hebat buat ibubapa untuk wujudkan corak tidur yang sihat bagi bayi. Untuk pastikan bayi tidur nyenyak, mereka perlu rasa diri mereka berhubung dan selamat bersama ibu bapa, barulah mereka boleh tidur. Susah pula proses nak tidur ni ye? Ingatkan tutup mata dah boleh tidur dah.
 Tapi Mama Siti, bayi perlukan berapa lama tidur sebenarnya? Bukan ke kita biarkan saja dia nak tidur seberapa lama dia nak? Kalau mama tak pasti, jom Mama Siti kongsikan waktu tidur yang disarankan untuk bayi mama. Mama Siti dah susun elok-elok ikut usia si manja.
Waktu Tidur Bayi Yang Disarankan

Ritma tidur bayi mula teratur pada usia kira-kira 6 minggu dan kebanyakan bayi mampu ikut kitaran tidur bangun yang tetap pada usia menjelang 3 hingga 6 bulan.
Bayi 0-3 bulan tidur selama 16-17 jam sehari – 8 atau 9 jam pada waktu malam dan 6-7 jam waktu siang.Bayi yang berusia 4-6 bulan akan tidur selama 14 jam sehari – 10-11 jam tidur pada waktu malam dan 3-4 jam pada waktu siang.Si manja yang berusia 7-9 bulan akan tidur selama 14 jam – 11 jam pada waktu malam sementara 2-3 jam pada waktu siang.Bayi berusia 10 bulan-12 bulan akan tidur selama 14 jam, iaitu 11-12 jam pada waktu malam, 2 jam lagi pada waktu siang.
Tips Bayi Tidur Nyenyak Pada Waktu Malam
Bayi yang baru lahir tak dapat bezakan siang atau malam dan boleh tidur dalam purata 16 jam sehari, 2 hingga 4 jam terus-menerus di antara waktu makan.
1. Jadual tidur
Ibu bapa harus mempunyai jadual tidur untuk anak masing-masing. Ini penting supaya waktu tidur anak jadi lebih teratur. Mama juga automatik tahu bila anak sepatutnya tidur dengan adanya jadual ni.
2. Main dengan anak
Bina hubungan yang baik dengan anak-anak melalui aktiviti ringan seperti bermain bola, melukis dan sebagainya. Yalah, nak main sukan yang aktif ni takut tak mampu pula kan? Aktiviti ringan ni dapat legakan tekanan yang dihadapi anak-anak sepanjang hari dan si manja pun akan tidur dengan lena. Yalah, dah stress-free katakan!
3. Jadi Pendengar Yang Setia
Teman anak-anak terutama waktu mereka sedang menangis sebab ketika itu mereka sangat-sangat perlukan kitauntuk redakan perasaan dia. Jangan pula mama biarkan mereka menangis keseorangan.
Golden rule dalam mendengar masalah anak: jangan sesekali memotong percakapan dan mentertawakan penjelasan mereka.
Mungkin dimata kita, masalah yang mereka hadapi mungkin kecil tapi bagi mereka masalah itu besarnya umpama menggalas satu dunia! Cuba mama duduk dengan dia, dengar apa yang berlaku. Confirm bila si manja tertidur takkan ada isu bangun malam dah.
4. Teknik Memujuk
Kaedah memujuk juga dapat bantu bayi tidur nyenyak tapi harus dilakukan dengan penuh kasih sayang bukannya secara kasar contohnya: marah atau herdik mereka.
5. Buang ‘Bantal Busuk’
Bantal busuk boleh menyebabkan jangkitan kuman jika dibiarkan lama bersama si manja.
Segala barangan kesayangan seperti bantal busuk atau puting seeloknyanya dibuang jauh-jauh sewaktu mereka nak tidur. Bukan apa, bila dah jadi tabiat, susah si manja nak tidur nyenyak kalau tak ada barang-barang kesayangan ni.
6. Jangan Paksa Anak Tidur
Kalau boleh, ibu bapa dinasihatkan agar biarkan anak-anak tidur dengan sendiri. Jangan paksa mereka tidur! Sebagai contoh, mama boleh dodoikan mereka atau bacakan buku cerita untuk tidurkan dia. Bila si manja tidur dengan sendiri, masa tidur mereka lebih lama dan mereka pun tidur dengan nyenyak!
Sumber: popmama
BACA JUGA SI MANJA TAK NAK TIDUR? INI TIPS UNTUK MAMA PASTIKAN SI MANJA CUKUP TIDUR!
Pesan Mama Siti:
Mama dan papa kena pastikan si manja mempunyai waktu tidur yang konsisten. Sebab waktu tidur yang konsisten ni dapat bagi manfaat kepada anak-anak bila mereka melangkah ke alam persekolahan tau! Mama mati akal, tak tau macam mana nak tidur kan anak ikut waktu yang ditetapkan? Jangan risau, Mama Siti ada backup untuk mama. Klik saja artikel kat atas tu. InshaAllah boleh bantu anak mama dapatkan tidur yang secukupnya!


Bagaimana Nak Elak Anak Sulung Cemburu Dengan Adik Baru?

Selalu kita dengar rintihan ibu bapa muda tentang anak-anak yang cemburu dengan adiknya yang baru lahir. Keadaan ni memang boleh sakit kepala kalau tak diselesaikan dengan baik.
Mama dan papa mesti tak nak mereka rasa cemburu, dengki iri hati dan macam-macam lagi lah dengan adik baru kan? Sebab tu lahbila mama nak dapat cahaya mata baru, mama dan papa kena prepare siap-siap si abang atau si kakak dari segi fizikal, mental, emosi dan jiwa.
Preparation apa yang mama kena buat? Perkongsian dari Ibu Rose akan bantu mama dan papa yang dalam dilema, bagaimana nak elakkan anak sulung cemburu dengan adik baru. Buat pengetahuan mama, kalau anak mama bawah umur 2 tahun, dia masih kecil dan cara menanganinya memang berbeza dengan anak yang berusia 4-5 tahun. Semoga bermanfaat!
Fizikal
Untuk anak bawah umur 2 tahun, ajar dia untuk belai adik. Sebab pada usia ini, anak tak pandai sangat kawal kekuatan tangannya. Sebab tu lah pada usia ni, bila berjumpa adik, selalunya dia akan nampak seolah mahu menampar adik tapi sebenarnya dia hanya hendak memegang.

Pendedahan awal tentang kehadiran adik baru boleh beri anak sulung masa untuk bersedia dan teruja menjadi kakak/abang kepada adik yang baru.
Mama jangan selalu marah pada dia! Sebab bila berlaku perkara macam ni, dia akan benci pada adik sendiri.
Bila adik lahir, pada bulan pertama dukunglah dia jika dia minta. Apa yang mama buat pada adik, buat juga pada dia. Tak perlu sampai sebulan pun tak apa. Asalkan penuhi segala permintaan dia.
Kalau mama dah sediakan minda dan emosi dia sebelum adiknya lahir, anak tu cepat faham. Elakkan mengatakan: “Abang dah besar, tak boleh dukung-dukung lagi.”
Kalau anak yang umur lebih 3 tahun, mungkin dia takkan minta untuk didukung. Tapi mama kena banyak belai anak tu untuk elakkan cemburu.
ibubapa perlu kerap luahkan perasaan sayang mereka kepada anak.
Cium, belai, peluk, sikat rambut dia. Yes, ramai anak-anak yang mahu buat semua perkara ni sendiri sebab mereka nak jadi abang dan kakak. Ianya bagus tapi mama still kena cium dan peluk dia. Tunjukkan yang kasih sayang mama sama saja untuk dia dan anak yang akan lahir nanti.
Minda
Mama mesti tahu yang minda kita perlukan ilmu. Jadi, sebelum adik baru lahir, cuba ajar dia tentang  pertumbuhan adiknya sebelum dan setelah lahir. Baca buku dan tunjuk gambar adik. Cerita macam mana rupa dia setiap bulan dan ajak dia pegang adik dalam perut. Selalu cerita apa yang mama akan buat bersamanya dan apa yang dia boleh buat dengannya bila adik baru dah besar.
Emosi
Keperluan hati pula ialah kasih sayang. Oleh itu, mama kena pastikan si abang atau kakak berasa lebih disayangi bila dah ada adik. Selalu kata pada dia, bila baby dah lahir, kasih-sayang mama pada dia lagi bertambah sebab dia sayang adiknya dan dia dah naik pangkat! Jadi mummy’s little helper atau daddy’s little helper.  Ha gituu.
Libatkan anak dalam aktiviti bersama adiknya seperti mengajaknya untuk duduk berhampiran ketika mama mahu tukar lampin bayi atau membaca buku cerita bersama-sama.

Waktu ni, emosi sangat penting dan perlu dijaga. Jadi, mama kena prepare emosi dia untuk terima kedatangan adik dia. Kalau ada yang cakap dekat dia: ” Nanti dah ada adik, mama tak ada masa nak layan kamu. Padan muka.”. Cepat-cepat counter balik kata-kata negatif tu, “Nanti kalau abang ada adik, mama lagi sayang sebab abang sayang adik dan suka layan adik baik-baik. Sebab dia berharga dan penting untuk mama dan ayah.”
Lepas tu cium tangan si kecil mama. Mama dan papa perlu bijak bekerjasama untuk pastikan ada masa khas untuk si kakak atau si abang. Adakan special time untuk spend masa dengan dia. Tak perlu lama pun, dalam 20 minit sehari pun dah mencukupi.
Jiwa
Jiwa memerlukan kita untuk lakukan amalan baik. Contohnya, mama boleh ajak anak untuk lakukan sesuatu untuk adiknya, atau papa ajak anak yang besar untuk sediakan sarapan, atau ambilkan barang untuk adik.
Walaupun anak dah dapat terima kehadiran adik barunya, itu tak bermaksud dia tak akan cemburu dengan adiknya.
Selalu raikan perbuatan baiknya dan puji dia. Rajinnya, bagusnya, abang/kakak sayang mama, papa dan adik. Mama kena tahu bila dia dipuji macam tu, dia akan rasa sangat dikasihi dan bangga dengan apa yang dia buat. Tunjuk dekat dia pertolongan dia membantu memudahkan kerja mama.
Jangan terus mengarah, suruh si kakak dan abang buat itu dan ini. Tapi mama dan papa tak ajar mereka tentang kefahaman berbakti. Bila mereka tak faham, anak akan rasa tak disayangi lagi. Inilah yang menyebabkan dia memberontak dan mengamuk.
Anak yang besar tu pun  perlukan ruang dan masa untuk sesuaikan diri dengan perubahan itu. Jadi, kalau dia mengamuk, SABAR dan tenangkan dia dengan kata-kata kasih.  Jangan terus tembak dia dengan kata-kata pedas. Makin sedih dia nanti.
Semoga kita senantiasa menjaga perhubungan penuh kasih-sayang di dalam keluarga. Bila perhubungan ahli keluarga baik dan sihat , maka keluarga pun penuh kasih.
Sumber: Ibu Rose – Mesejnya Kasih
BACA JUGA JANGAN BIARKAN ANAK BERASA DISISIH & CEMBURU DENGAN KEHADIRAN ADIK BARU!
Pesan Mama Siti:
Susahkan jadi ibu bapa? Menjadi ibu bapa memerlukan kita untuk sentiasa belajar dan memperbaiki kelemahan yang berlaku.  Yes, pada awal-awal memang kita akan risau, yalah abang/kakak bencikan adik, takkan kita nak biarkan saja kan?Tapi, percayalah semuanya akan baik-baik saja bila tiba waktunya nanti. Anak cuma perlukan masa untuk menyesuaikan diri dengan perubahan yang berlaku. Jadi, tugas mama dan papa hanya beri kefahaman pada mereka tentang perubahan ini saja.